
NEJ TIL OMPRIORITERINGSTYVERI 


Demonstration i København: 9. marts kl. 17.00 

foran Kommunernes Landsforening, Weidekampsgade 10, Kbh. S 
Demonstration i Aalborg: 10. marts kl. 08.00 

Protest ved KL-topmødet i Aalborg kongres og kulturcenter 

Hele landet: 12. maj Landsdækkende aktionsdag 


TE DE HT] 


Demonstration i Odense og København,Europæisk aktionsdag 
mod racisme og fascisme. Læs mere side 3 

FORSKELLIGE REAKTIONER 


De 62 rigeste ejer lige så 
meget som halvdelen af 
klodens befolkning 
tilsammen 


Flygtning ejer iPhone 


62 mennesker = 3,5 milliarder 


Den britiske nødhjælpsorgansation Oxfam udgav i januar måned en rapport, der viser hvor 
sygt kapitalismen er. 


Af Lars Henrik Carlskov 


Ifølge Oxfam svarer formuen hos de rigeste 62 mennesker på globalt plan således til den fat- 
tigste halvdel af klodens befolknings. Samtidig ejer verdens rigeste 1 procent nu lige så meget 
som resten af verden tilsammen. 

Rapporten viser, at de rigeste 62 personers formue siden 2010 er steget 44 pct., mens klodens 
fattigste halvdel på 3,5 milliarder menneskers "formue” samtidig er faldet med 41 pct. 

Ifølge rapporten ville de formuer på ca. 7.600 millliarder amerikanske dollars, der i dag eri 
skattely, være tilstrækkelige til at redde fire millioner børns liv hvert år, hvis der betaltes ind- 


komstskat af dem. 


Også i Danmark er uligheden stærkt stigende. En opgørelse fra Ritzau i januar viste, at den 
rigeste procent ejer ca. 1/3 af den samlede formue i Danmark. 


Politikerne vælter 
sig I luksus, mens vi 


skal spare 


Debatten om politi- 
kerlønninger viser, at 
den herskende klasse 
ser sig selv som en 
slags overmennesker 
højt hævet over os 
andre. 





Af Lars Henrik Carlskov 

Ramaskriget over 
Vederlagskommissio- 
nens vilde lønfest til 
landets politikere førte 
til et af de hurtigste 
tilbagetog i nyere poli- 
tisk Danmarkshistorie. 

De partier, der hidtil 
havde svoret at ville 
følge kommissionens 
anbefalinger (V-K-R- 
S-SF), fik pludseligt 
kolde fødder. 

I december måned 
nedstemte et folke- 
tingsflertal ellers En- 
hedslistens forslag om 
at lade folketingsmed- 
lemmers og ministres 
pensionsalder svare 
til det øvrige arbejds- 
marked. 

Flertallet afviste 
forslaget netop med 


henvisning til, at man 
ville følge Vederlags- 
kommissionens ind- 
stillinger. 

Ved samme lejlighed 
hævedes pensionsal- 
deren for den øvrige 
befolkning med et år 
(til 68 år og gældende 
fra 2030). 


Straf til os, beløn- 
ning til dem 

Vederlagskommis- 
sionen blev håndpluk- 
ket for at tildele poli- 
tikerne lønforhøjelser 
og samtidig kunne 
tørre ansvaret af på en 
"uafhængig” gruppe 
af såkaldte "eksperter”. 

Eller som kommis- 
sionens formand Mi- 
chael Christiansen 
(nr. 27 på listen over 
Magteliten i Grau 
Larsens, Ellersgaards 
og Bernsens bog af 
samme navn fra 2015) 
forklarede dengang: 
"Man tager jo ikke løn 
fra folk.” 





Milliardunderskud og 
lønhop til topchef i 
DONG 


DONG har lige fremlagt sit regnskab. 
Det viser et rekord-underskud på 12,1 
milliarder kroner for 2015. 

Ifølge business.dk er det Danmarks- 
historiens største underskud. Det næst- 
største på godt 9 mia. kroner stod GN 
Store Nord for i 2001. 

Og det er fjerde år i træk med under- 
skud. Siden 2012 har DONG tabt 22,4 
milliarder. 

Til gengæld har DONGS topchef 
Henrik Poulsen fået en lønstigning på 
2,8 millioner kroner i 2015 — så han nu 
får 13,7 millioner kroner. Siden 2012 er 
hans løn steget med samlet 60 pct. 

Det er en form for logik, som 
kun gælder på topchef-plan. 


Protest i Århus mod 
nedskæringer 





Af Teodora Hansen 

Ca. 300 borgere har protesteret d. 4. 
februar i Århus imod regeringens men- 
neskefjendske politik, som rammer de 
syge og udsatte hårdt. 

Demonstrationen var arrangeret af 
Folkebevægelsen for Social Retfærdig- 
hed i samarbejde med flere organisatio- 
ner og Facebook-grupper, i København, 


Odense og Århus. Der blev sunget og 


Randers 


Det flæsker si 


Venstre i Randers ønskede at Is på flæsket efter kommunalvalget 
i2014.Deindgik derfor en såkaldt konstitueringsaftale med Dansk 
Folkeparti. 





Af Charlie Lywood 





Inger Støjberg kom i modvind efter at have påstået, at en børnehave i Aal- 
borg forbød svinekød i madpakken - hvilket var løgn. 


DF så derved deres snit til at få indført en hed drøm: At få svin på 
menuen i daginstitutionerne. Nu skulle der serveres dansk mad for 
poderne i Randers. 

Venstre havde nok håbet på, at DF havde glemte det. Men ak — DF 
krævede deres pund flæsk her i efteråret. Venstre måtte, på trods af 
deres liberale ståsted, krybe til korset. Eller bryde med DE De valgte 
svinene. 

Således startede frikadelle-krigen i det midtjyske. 

Det hjalp lige lidt, at der aldrig har været et problem i nogen 
daginstitution i Randers. Eller at man ikke havde afsløret, at sleske 
muslimer havde planer om at forbyde svinekød ved at kuppe forældre- 
bestyrelserne. 

Ej heller at man ved kommunalt diktat forhindrede, at forældrerå- 
dene i samarbejde med fagpersoner kunne sammensætte en sund og 
varieret kost for børnene. Nu skal der serveres svin. 

Den stinker ikke bare af stegt flæsk, men af nationalisme og muslim- 
bashing. Det var kun muligt i en atmosfære af frygt og fordomme skabt 
af de to partier på landsplan. 

Socialistisk Arbejderavis siger velbekomme. 


Det viser, at den daværende S-SF-R- 


holdt taler som varmede hjerterne. 
Talerne understregede behovet for 
solidaritet med alle udsatte: ”JA til 
tryghed og værdighed for arbejds- 
løse, syge, kontanthjælpsmodtagere, 
handicappede, ældre, flygtninge osv.” 


Danmark ville flyve 
Snowden til USA 


Et fly stod klart til transportere whist- 
le-bloweren Edward Snowden fra Dan- 
mark til USA efter en eventuel russisk 
udlevering. 





Af Asbjørn Fleng Daniel 


regering var klar til at bryde med basale 
frihedsrettigheder, fordi hensynet over 
for USA vejede tungere. 

Det konstateres efter en række sager 
(fxTibet-sagen og frihedsberøvelsen 10. 
maj), at ytringsfrihed og demokratiske 
rettigheder kun gælder, når det passer 
magthaverne. 


i 


Socialisme” mest søg- 
te ord i USA 


Socialisme” var i 2015 det mest søgte 
ord iden amerikanske online-ordbog 
Merriam-Webster. 

Og i den seneste årrække har "socia- 
lisme” været blandt de mest søgte ord 
i ordbogen. 

Stigningen kom især efter, at Bernie 
Sanders beskrev sig selv som socialist. 

Sammen med Bernie Sanders” mas- 
sive fremgang ved primærvalgene i New 
Hampshire og Iowa viser det, at mange, 
især unge, er vrede på systemet og søger 
efter alternativer. 

Se mere om Bernie Sanders' valgkam- 
pagne side 15. 

Sort regering 
- slatten opposition 


Angreb på flygtninge er Løkke-regeringens varemærke. Men 
angrebene på velfærd rammer endnu flere. 


Retorikken mod flygtninge, muslimer og alt "fremmed” har 
fået endnu et ryk op i det skingre de seneste måneder — ikke kun 
i Danmark, men ud over Europa. 

Er det største politiske problem i dag, om de europæiske lande 
kan rumme nogle få promille flere mennesker? 

For de fleste andre er problemerne anderledes konkrete: 40 
pct. bekymrer sig, om de har et job i morgen? Om 3 måneder? 
Og hvad hvis jeg ikke har? Ryger jeg ud af min bolig? 

Eller: Får mit barn en tryg opvækst i en stadigt mere nedskæ- 
rings- og test-ramt folkeskole? Kan mine teenage-unger få en 
uddannelse? Og et job bagefter? Og hvad hvis jeg bliver syg, eller 
når jeg bliver gammel? 


Det ekstreme centrum 
Kontrasten mellem det, der optager de fleste politikere, og det, 
der optager de fleste andre, er enorm. 

Retorikken mod "fremmede” kommer i stigende grad fra det, 
der er blevet kaldt "det ekstreme centrum” — ikke kun fra DF og 
Støjberg. Fx fra oppositionsleder Frederiksens egen Støjberg, 
Henrik Sass Larsen. 

Og den kommer, fordi de alle — Løkke, Thulesen Dahl og Fre- 
deriksen — har tænkt sig at fortsætte angrebene på det, der sikrer 
tryghed og velfærd for det store flertal. 


Lavtløns-arbejdsmarked 

En af ekstremisterne på velfærds-området, LAÆ's Simon Emil 
Ammitzbøll, har talt åbent for "tyske tilstande” på det danske 
arbejdsmarked. I Tyskland arbejder over 3 millioner for under 
50 kr. i timen. 

Men regeringen lægger netop op til et lavtløns-arbejdsmarked 
ved de igangværende 3-parts-forhandlinger (regering, arbejds- 
givere og fagtoppen). 70 kr. i timen har været nævnt. 

I første omgang skal det bruges til at "få flygtninge ud på ar- 
bejdsmarkedet”. 

Men når først det er indført for "de fremmede”, er det lettere 
at udvide til "de syge”, "de unge”, "de gamle”. Akkurat som med 
kontanthjælps-forringelserne. 

Jo flere, det bliver udvidet til, jo mere presser det lønnen for alle. 


Hvor er fagbevægelsen? 
Frem for at mane til kamp (eller bare en lille protest) mod 
lavtløns-arbejdsmarkedet er fagtoppen himmel-henrykt over at 
være blevet inviteret med til disse 3-parts-forhandlinger. 

De milliard-nedskæringer, der nu kaldes "omprioriteringsbi- 
drag”, ser fagtoppen også ud til at have accepteret. 

Deterikke kun i folketinget, at oppositionen er følgagtig — eller 
i bedste fald slatten. Det gælder også de faglige ledere. 

Derfor er det oplivende, at andre dele af fagbevægelsen gen- 
nem "Velfærdsalliancen” vil "mobilisere og protestere i hver 
eneste kommune” (se side 5). 


Fra protest til kamp 

Velfærdsalliancens protester og demonstrationerne mod racisme 
19. marts (se her på siden) giver mulighed for at tage de første 
skridt til at bygge reel modstand mod nedskæringer og racisme. 

Potentialet er der. Det viste de store protester sidste efterår 
for flygtninge og mod politiker-racisme. Og det viste de godt 
600.000, der ved sidste valg stemte på partier, der vil en anden 
kurs. Og de mange elever og studerende, der har protesteret mod 
nedskæringer osv. 

Men vi skal sige ærligt til kolleger, medstuderende osv.: Enkelte 
protester kommer hverken til at stoppe angrebene på velfærd 
eller på flygtninge. 

Men hvis de enkelte protester bliver brugt til at opbygge reelle 
netværk mellem dem, der allerede har eller vil protestere, så har 
vi taget et vigtigt første skridt. 

Internationale Socialister/ISU er et godt sted at tage disse 
skridt sammen med andre. 


af Internationale Socialisters Ungdom, 
ISU Internationale Socialister / ISU, Postboks 533 
2200 København N 
5342-0357669 
saagsocialister.dk 


19. marts: 


International aktionsdag 





Den 19. marts går mennesker 
over hele Europa på gaden i anti- 
racismens navn, som modsvar 
på den racistiske politik som 
gennemsyrer hele Fort Europa. 


Initiativet er taget af den græ- 
ske antiracistiske og antifascisti- 
ske organisation KEERFA, som 
blandt andet er frontløberen 
i den aktivistiske og juridiske 
bekæmpelse af det fascistiske 
Gyldent Daggry. 


19. marts-demonstrationerne 
sker i forbindelse med FN's In- 
ternationale dag mod racisme. 
Der er allerede annonceret de- 
monstrationer i Grækenland, 
England, Østrig, Catalonien, 
Spanien, Polen, Irland, Schweiz, 
København og Odense med flere. 

Den danske regering, som er 
i samarbejde med resten af Fort 
Europa, står som ansvarlige for 
en af de største humanitære ka- 
tastrofer i nyere tid. 


Flygtningekrisen kan ikke løses 


ved at lukke grænserne og lade 
folk drukne i Middelhavet. Deri- 
mod vil den blive ved, så længe 
man fører krig i Mellemøsten i 
jagten på geopolitiske og økono- 
miske interesser. 


Den eneste måde, vi kan stille 
politikerne til ansvar, er ved et 
fælles, antiracistisk og solidarisk 
modsvar, ligesom vi så det den 
12. september 2015 hvor op mod 
40.000 mennesker demonstre- 
rede i Danmark for ordentlige 
forhold for flygtninge. 


Derfor er det vigtigt, at vi også 
i Danmark bakker op om ini- 
tiativet, som skal give et interna- 
tionalt svar på et internationalt 
problem. 


Hvis du vil være med til at styr- 
ke den antiracistiske bevægelse, 
og gøre 19. marts stor kan du: 

Komme til møde og blive aktiv 
(møder bliver opreklameret på 
initiativets facebookside). 


mod racisme og fascisme 


Kontakte arrangørerne og få 
materialer til din skole, arbejds- 
plads, boligområde osv. 


Se mere og kontakt os på 
København: Se 'Demonstration: 
Solidaritet mod Racisme' på 
Facebook-— og skriv til 'Flygtninge 
og muslimer er velkomne,, hvis 
du vil i kontakt med arrangø- 
rerne. 

Odense: Se 'Racismefri By — 
Odense for Mangfoldighed” på 
Facebook. På racismefribyo- 
dense.dk findes email og link til 
facebooksiden. 


UENS ATEISTISK 
Denne avis burde have været 
på gaden for mindst 3 uger 
siden. 


Vi har desværre været ramt af 
sygdom o.l. Vi vil gøre alt for, 
at det ikke gentager sig! 





Socialistisk Arbejderavis på nettet 


Socialistisk Arbejderavis er 
mere end den trykte avis, du 
måske har i hånden. 


På socialister.dk/avis har du 
altid adgang til den nyeste avis, 
fx til brug på Facebook. 

Mellem to aviser laver vi ofte ar- 
tikler, som kommenterer aktuelle 
begivenheder. Siden sidste avis 
har vi haft 14 artikler bl.a. om an- 
grebet i Paris, EU-afstemningen, 
arbejdermagt, Grækenland osv. 

Så tjek jævnligt socialister. 
dk/avis 


22 m w HM - Hm 
Socialistisk Arbejderavis 


INGEN RACISTER 
I VORES GADER 


DERES KRISE! —— 
Vi skal ikke betale den 


væ 
hvert fald godt og mwelm 
irsonelle lær ms 


uumT | ROMANTISKE 


Arkiv 

Vil du tjekke, hvad vi har skrevet 
om fx Pariserkommunen (eller en 
af de over 500 andre emner), så 
brug vores arkiv. 80 pct. af alle 
artikler fra avisens godt 30-årige 
historie kan læses online (stort 
set alle siden sep. 2001). 

Mange af de bedre artikler fra 
arkivet er sorteret emnemæssigt 
- tjek socialister.dk/arkiv 


Socialistisk Arbejderavis 
er IS/U's avis 
Endelig: Der står en organisa- 


es . øl . oo & 
cialistisk Arbejderavis 


BUSH TRUER MED KRIG 





tion bag Socialistisk Arbejderavis 
- Internationale Socialister/ISU. 
Tjek møderne i vore lokalafde- 
linger på socialister.dk/moeder 
Og skulle du - eller nogle af 
dine venner — have lyst til at støtte 
os eller blive aktiv sammen med 
os, så kontakt os eller meld dig 
ind på socialister.dk/medlem 
Socialistisk Arbejderavis og 
IS/U på Facebook: Se side 14. 


Indsamling til Socialistisk Arbejderavis 


Tak til alle, som på forskellig vis har støttet indsamlingen til Socialistisk Arbejderavis. 
Indsamlingen rundede 20.000 kr i slutningen af december 2016. 


www.Ssocialister.dk 
OTM 
1700 stk. 
Jørn Anderse 
Red. afsluttet den 15. november 2016 


al 
1600-2687 

Sådan blev børnebesparelserne i 
Odense stoppet 


Socialistisk Arbejderavis har talt med Flemming Linnebjerg Rasmussen, 
som er formand for Odense ForældreOrganisation, og Henrik Brandt 
Rasmussen, faglig sekretær i BUPL Fyn. 





Af Lene Junker 


- Det er jo ikke første gang Odense ForældreOrganisation arrangerer de- 
monstration i Odense, men denne gang var det i samarbejde med de faglige 
organisationer. Hvordan kom dette samarbejde i gang? 

Flemming Linnebjerg: Vi har længe haft en uformel dialog med de faglige 
organisationer, primært BUPL-Fyn. Det blev hurtigt klart for os gennem 
den fælles kampagne, Stop Børnebesparelserne, at der også var basis for at 
stable en protestdemonstration på benene. Det blev naturligt at stå sammen 
om et fælles arrangement, for at vise en bred opbakning til at prioritere 
børneområdet markant mere. 


- Hvorfor gik BUPL-Fyn aktivt med i kampagnen og organiseringen af 
demonstrationen? 

Henrik Brandt: Vi var som alle andre oprørte over udsigten til flere 
besparelser på et område som i forvejen er hårdt ramt. Vi har for længst 
overskredet smertegrænsen, og nu måtte det markeres, at nok er nok. 


1500 demonstrerede 

- Demonstrationen den 18. januar samlede omkring 1.500 mennesker på 
Flakhaven i Odense. Det er rigtig mange i Odense. Hvad gjorde I for at mo- 
bilisere så mange mennesker? 

Flemming: Vores primære kommunikationskanal har været Facebook. 
Desuden har vi sørget for at gøre plakaten for demonstrationen tilgængelig 
til download. Vores bestyrelse ville aldrig kunne nå byen rundt og hænge 
plakater op i institutioner, på biblioteker mv. Så en stor del af vores bagland 
har været med til at synliggøre demonstrationen. 


Vi er meget glade for det flotte fremmøde på Flakhaven. Det er én ting 
at vise sin protest via et "like” på Facebook. Det kræver en hel del mere at 
afse tid til at bevæge sig ind til byen og deltage en kold mandag i januar. 

Henrik: Kampagnen startede med, at alle de faglige tillidsvalgte i byen 
holdt stormøde og sendte et åbent brev til byrådets politikere. I BUPL har 
vi på alle måder informeret vores fællestillidsrepræsentanter og tillidsre- 
præsentanter. 

Forældrene har været helt fantastiske. Og ildsjæle i BUPL og Odense 
ForældreOrganisation har stået for en stor del af planlægningen, så båndet 
mellem os er blevet stærkere i løbet af processen. Der var samtidig fuld 
støtte og opbakning fra de øvrige faglige organisationer. 


Nye besparelser 
- Hvilke planer og initiativer er der for at forhindre nye besparelser i 2017. 

Flemming: Vi ved at kampen langt fra er forbi. Kampagnen og demon- 
strationen har åbnet debatten, også i byrådet, om at Odense Kommune 
kan og skal finde flere penge til børn og unge. Der var jo penge i Odense 
Kommune til at forhindre besparelserne. 

Det er dog ikke alene en kamp, der skal kæmpes i Odense. For der er in- 
gen tvivl om, at regeringens omprioriteringsbidrag vil komme til at betyde 
besparelser i kernevelfærden, og det er nærmest umuligt at forestille sig, 
at det ikke også vil ramme børnene. 


Den debat skal vi også forsøge at løfte — ud til forældre på tværs af landet. 

Henrik: Vi er meget opmærksomme på, at fremtiden fortsat ser bekym- 
rende ud. Vi har derfor fokus på at fastholde og videreudvikle de mange 
positive relationer, som vi har fået under den netop afsluttede proces. 

Vi har fået skabt en bred anerkendelse af, at vores område ikke tåler flere 
besparelser. Den dagsorden skal vi holde politikerne fast på. 


DONG 


Stilladsarbejdere i Arhus vinder faglig sejr 
Efter et års protester, aktioner og blokader af DONGs kraftværker har 
århusianske stilladsarbejdere endelig vundet. 

De protesterede mod at DONG brugte underbetalt udenlandsk arbejds- 
kraft til at opføre stilladser på værker i Århus området. 

Arbejderne fik kun en timeløn på 117 kr. (mod de 190 kr., som stilladsarbej- 
dere i det område normalt får). Også arbejdsforholdene for de udenlandske 
arbejdere var dårlige. 

Stilladsarbejderne krævede samme forhold for deres udenlandske kol- 
legaer. 

Efter et års kamp opgav DONG. De tegnede kontrakt med et andet stil- 
ladsfirma og sagde, at de ved kommende udbud af opgaver ville sørge for 
at undgå social dumping. 

"Faglige sejre er efterhånden sjældne. Det her viser, at det batter noget at 
tage kampen op” sagde Jacob Jespersen, formand for Århus Stilladsarbejder 
Klub, til Dagbladet Arbejderen. 

Dogser det ikke ud til at konflikten er slut endnu. Kort tid efter blokerede 
stilladsarbejdere i Århus på ny, og der har også været blokader på Amager. 


Sejr for Odenses børn og unge 





Kampagnen "Stop Børnebe- 
sparelserne” startede idecem- 
ber og kulminerede i en stor 
demonstration den 18. januar. 





Af Jens Andersen og Lene Junker 


Demonstranterne var knap 
nok nået hjem, før besparel- 
serne på 30 millioner var truk- 
ket tilbage. 

Omkring 1.500 mennesker 
var mødt op til demonstration 
på Flakhaven foran Odenses 
rådhus. 

De mange børn, forældre, 
ansatte inden for området, og 
andre folk, der var kommet for 
at bakke op, fyldte hele plad- 
sen. Mange stod med fakler, 
som lyste op i mørket og bidrog 
tilden gode stemning. 

Besparelsen på de 30 mil- 
lioner kom oven i mange års 
besparelser. Odense Kom- 
mune har nogle af landets 
dårligste normeringer i dag- 
institutionerne, ligesom også 
folkeskolen har nogen af de 
ringeste vilkår. 


Alle kommuner har skåret 
ned i mange år, så en bund- 
placering i Odense er virkelig 
en katastrofe for børn, unge og 
de ansatte inden for området. 

Hele byrådet har stået bag 
budgetterne de sidste to år. 
Men det var S, SE, R og Ø, som 
brugte sit spinkle flertal til at 
genåbne budgettet og fjerne 
besparelserne. 

Da kampagnen Stop Bør- 
nebesparelserne gik i gang, 
skabte den vældigt røre og 
debat i byen. 

Det var afgørende, at alle 
de faglige organisationer stod 
sammen, og at skolebestyrel- 
ser og institutionsbestyrelser 
bakkede op. Men lige så vigtigt 
var det, at almindelige fagfor- 
eningsmedlemmer og forældre 
deltog aktivt i kampagnen. 

I ugen op til demonstratio- 
nen blev der skabt så stort et 
pres på politikerne i byrådet, 
at de blev tvunget til at ændre 
deres politiske prioriteringer til 
fordel for byens børn og unge. 

Fremtiden fordrer fortsat 


fælles kamp 

Sejren i januar giver grund til 
håb for fremtiden, selv om der 
venter nye besparelser i 2017. 
Dertil kommer regeringens 
"omprioriteringsbidrag”, som 
tvinger alle kommuner til at 
spare én procent. 

Den socialdemokratiske 
borgmester, Anker Boye, fore- 
slår en stigning af kommune- 
skatten på én procent, hvilket 
der er et knebent flertal for. Så 
skal alle, kontanthjælpsmod- 
tagere såvel som millionærer 
betale. 

Måske skal man forkaste den 
såkaldte "vækststrategi”, som 
giver virksomheder, grund- 
ejere og ejendomsbesiddere 
de bedste "rammevilkår”. Der- 
næst skal regeringens omprio- 
riteringsbidrag mv. bekæmpes 
i en fælles og landsdækkende 
kamp. 

"Velfærdsalliancen i Odense” 
har fået en god start. 


Velfærdsalliance-DK 











Regeringens "omprioriteringsbi- 
drag” betyder, at kommuner og 
regioner skal skære 1 pct. årligt de 
kommende år. Fagforeninger har 
sluttet sig sammen mod, hvad de 
kalder regeringens "sønderbomb- 
ning af velfærden”. 





Af Christine Bergen 

Omprioriteringsbidraget er en del 
af finansloven for 2016. Også det 
statslige område skal give omprio- 
riteringsbidrag (2 pct. af det årlige 
budget). 

Pengene samler regeringen sam- 
men for at få "økonomisk luft” til at 
prioritere andre ting — både Løkke 
og Claus Hjort har nævnt skattelet- 
telser. 

Det er ikke småpenge. Alene i 2017 
skal kommunerne betale 2,4 mia. 
kr. til regeringen. KL (Kommuner- 
nes Landsforening) regner med, at 
kommunerne skal skære 7 mia. kr. 
fra 2017 til 2019. 

Da det er kommuner og regioner, 
der står for de nære velfærdsområ- 
der — og da der i forvejen har været 
skåret markant ned de sidste mange 
år — kommer besparelserne til at 
ramme hårdt. 


Massakre 

Københavns kommune har regnet 
på, hvordan besparelserne (i alt 2,2 
mia.) vil se ud dér. Beregningerne 
viser, at børne- og ungeområdet 
skal skæres med 10 pct. (1 mia.) og 
specialområdet med 400 mio. 

Det svarer ifølge næstformand i 
LFS (Landsforeningen for Socialpæ- 
dagoger), Jan Hoby, til 2.200 af 18.000 
ansatte i børne- og ungdomsfor- 
valtningen, og ca. 4.000 ansatte ud 
af 44.000 i Københavns kommune. 

Omregnet til ansatte betyder det fx 
8 færre lærerstillinger pr. folkeskole, 
5 færre pædagogstillinger pr. klynge/ 
netværk. Færre besøg hos tandplejen 
for børn, afskaffelse af skolemad 
osv. i dagtilbud og lukning af 90-120 
institutioner eller 9-12 skoler. 

Altså har regeringen lagt op til en 
velfærdsmassakre for at finansiere 
skattelettelser, som efter al erfaring 
(skattereformerne 2004, 2007, 2009, 
2012) tilgodeser de rigeste. 


Og ikke nok med det: Regeringen 
prøver også at tørre ansvaret for 
forringelserne af på kommunerne 
ved at gøre dem ansvarlige for at 
planlægge og gennemføre dem. 


Sammen er vi stærke 

Derfor har 14 fagforeninger taget 
initiativ til Velfærdsalliance-DK, som 
bliver støttet af tillidsvalgte og kom- 
munalpolitikere landet over. 

Meningen er ifølge Jan Hoby fra 
LFS, at "danskerne skal mobiliseres 
og protestere i hver eneste kom- 
mune.” 

De faglige organisationer, elev- og 
studenterbevægelsen, ældresagen, 
forældreorganisationer og alle, som 
"har en aktie i velfærdssamfundet”, 
skal inddrages i stormøder, aktioner, 
debatmøder og i at lægge pres på 
politikerne. 

Der er allerede indkaldt tildemon- 
strationer den 9. marts i København 
og den 10. marts i Aalborg. 

Et møde med 80 tillidsvalgte i LO 
Region Midtjylland udsendte en 
udtalelse, hvor de skriver: 

"Vi — dvs. byrådsmedlemmer, 
tillidsvalgte og fagforeninger — kan 
forsøge at afværge den ene efter den 
anden besparelse. Men det vil i det 
store og hele være omsonst, hvis vi 
ikke samtidig samler kræfterne på 
landsplan. 

I et bredt samarbejde må vi sikre, 
at KL kun indgår en ny økonomiaf- 
tale med regeringen, hvis ompriori- 
teringsbidraget er skrevet ud af den.” 


Landsdækkende bevægelse 
Jan Hoby fra LFS siger: "Vi håber, 
at vi kan skabe en landsdækkende 
bevægelse, der kan sætte velfærden 
på dagsordenen og udfordre den 
nyliberalistiske politik. Vi harikke set 
en sådan større velfærdsbevægelse, 
siden krisen startede”. 

Det er virkelig positivt — og vigtigt 
— at fagforeninger stiller sig forrest i 
kampen mod nye velfærdsmassak- 
rer. Og det giver håb, at de rækker ud 
til mange forskellige organisationer 
og "almindelige mennesker”, for at 
de skal blive en del af kampen. 

Hvis Velfærdsalliancen skal kunne 
vinde mod nedskærings-dagsorde- 
nen kræver det, at kampen tages ud 


Modstand mod regeringens 
sønderbombning af velfærden 





fra fagforenings- og kommunalpoli- 
tiker-kontorerne og ud på arbejds- 
pladser, skoler og blandt almindelige 
mennesker. 

Fagforeningsfolk og kommunal- 
politikere, der lobbyer, er ikke nær 
nok til at stoppe angrebene på vores 
velfærd. 

Derfor må vi være med til at tage 
kampen ud dér, hvor vi er. 

Velfærdsalliancen sætter nedskæ- 
ringer på dagsordenen og giver et 
rum på den enkelte arbejdsplads og 
skole til diskussion og handling. Det 
skal vi udnytte. 


Gør dig til en del af kampen 
mod velfærds massakren 
Socialistisk Arbejderavis opfordrer 
alle til at gøre sig til en del af kampen 
mod omprioriteringsbidraget på den 
ene eller anden måde. 

Hvis du har en arbejdsplads, fag- 
forening eller en skole — så kræv, at I 
støtter op om Velfærdsalliancen dér. 
Spred budskabet om demonstra- 
tionerne og kommende aktiviteter. 
Måske kan I også dele løbesedler ud 
eller sætte plakater op. Eller holde et 
møde om nedskæringerne og hvad 
vi kan gøre. 

Duk op til demonstrationerne og 
hiv dine venner med! 


Hold dig orienteret 
Du kan holde dig orienteret om kom- 
mende aktiviteter osv. ved at finde 
Velfærdsalliance-DK på facebook 
eller besøge velfaerdsalliance.dk 
Download løbesedler og plakater 
på velfaerdsalliance.dk/download — 
deltag i underskriftsindsamlingen 
på Velfærdsalliancens hjemmeside. 


Ved redaktionens afslutning var 
over 20 fagforeninger tilsluttet - se 
listen på www.velfærdsalliance.dk 


Billede:75 tillidsrepræsentanter fra 
København, Frederiksberg, Tårnby 
og Dragør til BUPL Hovedstadens TR 
træf den 2. februar 2016 bakker op 
om Velfærdsalliance--DK 


Demonstrationer 

i Aalborg og København 
Velfærdsalliancen har indkaldt til to 
demonstrationer i marts, som skal 
sende et "klart signal til KL om, at 
omprioriteringsbidraget må stoppes 
og at fagbevægelsen, brugerorgani- 
sationer og alle andre aktører med 
aktier i den kommunale velfærd 
siger stop.” 


Demonstration 9. marts i Køben- 
havn: Tid og sted: kl. 17.00, foran 
Kommunernes Landsforening, 
Weidekampsgade 10, København S. 
Demonstration 10. marts i Aalborg: 
Velfærdsalliancen og fagbevægelsen 
protesterer uden for KL-topmødet i 
Aalborg. 

Tid og sted: kl. 08.00, Aalborg kon- 
gres og kulturcenter, Europa Plads 
4, Aalborg. 

Derudover planlægger initiativet en 
landsdækkende aktionsdag 12. maj. 

Interview med Jan Hoby, Velfærdsalliance-DK 


Ja til tryghed 


- Nej til milliard-besparelser 





Vi har talt med Jan Hoby, næstformand i LFS (Lands- 
foreningen for Socialpædagoger) og en af initiativta- 
gerne til Velfærdsalliance-DK. 





Af Jesper Juul Mikkelsen 





Hvad er baggrunden for denne kampagne "Ja til tryg- 
hed — Nej til milliard besparelser”? 

Fordi regeringens omprioriteringsbidrag vil smadre 
resten af det, der er tilbage af velfærdsstaten og vel- 
færdssamfundet. 

Finanskrisen har været meget hård ved den offentlige 
sektor. Mere end 40.000 ansatte har forladt den of- 
fentlige sektor siden 2009. Arbejdsmiljøet er i bund og 
sygefraværet i top. Brutaliseringen af arbejdslivet koster 
både menneskeliv og milliarder af kroner hvert år. 

Omprioriteringstyveriet vil knække rygraden på den 
offentlige sektor. Så der er ikke andet alternativ end at 
kæmpe. 


98 demonstrationer i 98 kommuner 
I har planlagt en demonstration 9. marts ved KL i 
København kl. 17.00 og i Ålborg 10. marts kl. 8.00 om 
morgenen — har I andet på tegnebrættet? 

Den vigtigste begivenhed er torsdag den 12. maj. Her 
er ambitionen, at der skal være 98 demonstrationer i 
98 kommuner, foran alle rådhusene. 

Så alle aktiviteter, markeringer, happenings og ak- 
tioner, handler om at skabe en folkebevægelse imod 
omprioriteringsbidraget, der skal resultere i Danmarks 
historiens største og koordinerede demonstration ude 
i alle kommuner. Et kommunalt oprør kan kun blive til 
virkelighed, hvis det vokser op nedefra. 

Derfor er Velfærdsalliance-DK også en paraplyorga- 
nisering, hvor de lokale kræfter skal udfolde rammerne. 
Vi har alene valgt en dato. Det er fagforeninger, sociale 
bevægelser og borgere, der skal opbygge kampen lokalt. 


Har i gjort jer tanker om hvordan almindelige arbej- 
dere kan aktiveres idenne kamp? 

Vi planlægger et landsdækkende og alternativt top- 
møde i Odense tirsdag den 5.april. Her er alle velkomne. 

Det er et forsøg på at samle dem der vil styrke aktivite- 
terne lokalt, men også være med til at styrke overordnet 
kamp mod minus- og nulvækst i den offentlige sektor. 


Første skridt 

Kampen er jo ikke vundet ved at droppe ompriorite- 
ringsbidraget. Det er første skridt på vejen mod et opgør 
med den nyliberale krisepolitik. 

Men ellers handler det om, at alle, der vil noget i 
VelfærdsallianceDK-regi, byder ind. Det er kun fanta- 
sien, der er begrænsningen. 

Hvad skal der efter din mening til, for at vi vinder og 
får rullet besparelserne tilbage? 

En folkelig massebevægelse. Det krævede massemo- 
bilisering og kollektiv handling at opbygge velfærdssta- 
ten, lønmodtagerrettigheder og tryghed. Det vil kræve 
massemobilisering, kollektiv handling og fællesskabets 
styrke at rulle den nyliberale krisepolitisk tilbage og 
skabe et bedre og lighedsbaseret samfund. 

Vi starter med det kommunale oprør og ser hvor 
langt, det tager os. Den 12. maj 2016, er vi meget klogere. 

For fem år siden udløste protester i 
Tunesien revolutioner, mest omfat- 
tende i Egypten. Judith Orr har talt 
med Sameh Naguib, medlem af Revolu- 
tionære Socialister i Egypten, om disse 
begivenheder. 


Gadesælgeren Mohamed Bouazizi 
satte ild til sig selv i Tunesien i januar 
2011 efter at politiet havde chikaneret 
ham pga. hans gadebod. Hvordan blev 
det til en kickstart af den revolutionære 
proces i Egypten? 

De tunesiske demonstrationer vok- 
sede på en måde, vi ikke havde set i den 
arabiske region i årtier. 

Da Tunesiens præsident Ben Ali blev 
tvunget til at forlade landet, fik det en 
enorm indflydelse på aktivister og unge 
i Egypten. 


25. januar 
I Egypten havde der været forberedelser 
til protester den 25. januar mod politiet. 

Men folk begyndte at tro, at på grund 
af hvad der foregik i Tunesien kunne det 
blive større end normalt. 

Hvornår stod det klart for jer, at 
protesterne var forskellige fra tidligere 
protester? 

Det erkendte vi ret hurtigt. Demon- 
strationerne startede omkring mid- 
dagstid. Men den hastighed, hvormed 
folk begyndte at slutte sig til dem og 
forvandle dem til masseprotester, cho- 
kerede både aktivister og politiet. 

Politiet var ikke forberedt. For første 
gang i årtier blev de en stadig mindre 
minoritet foran et enormt hav af men- 
nesker. 


Mod Tahrir 

Alles naturlige indskydelse var at gå til 
Tahrir Pladsen i Cairo. Ingen forventede 
dog at nå dertil. 

Da politiet begyndte at tabe kampen, 
nåede vi frem til pladsen i en tilstand 
af udmattelse. Men der var også op- 
stemthed og spænding. Samt møder og 
diskussion af, hvad der måtte gøres som 
det næste. 

Hvad var de mest betydningsfulde 
øjeblikke af de første 18 dage af revolu- 
tionen i Egypten? 

Inden for to dage havde Hosni Mu- 
baraks regime lukket ned for internet 
og mobilkommunikation. Regimet ville 
gøre det vanskeligt at bygge op til endnu 
større demoer fredag den 28. januar. 

Den virkelige revolution startede den 
dag. Alle politistationer i Cairo blev 
brændt ned, og politiet var i opløsning. 

Scenen på Tahrir var næsten surreali- 
stisk. Man kunne se det regerende partis 
hovedkvarter i brand med røg vælte ud 
fra det, og der var intet som helst politi. 

Det enorme antal mennesker, der kom 
ind på Tahrir hele dagen var noget, jeg 
aldrig havde set før, nogensinde. 


Mubarak går af 
Den anden væsentlig begivenhed var 
den 2. februar, hvor politi og bøller for- 

Hundredtusinder på Tahrir-pladsen, Cairo, under den egyptiske revolution i 2011. 


Foto: Gigi Ibrahim / Flickr 


søgte at trænge ind på Tahrir. Heftige 
kampe brød ud natten igennem. 

Forskellige politiske tendenser orga- 
niserede forsvarsværker sammen for 
at forsvare pladsen. Mange mennesker 
mistede livet. 

Det tredje højdepunkt var, da Hosni 
Mubarak holdt sin sidste tv-tale, hvor 
han erklærede, at han ikke ville gå af. 

Folk gjorde sig klar til at marchere til 
præsidentpaladset og storme det. 

At se reaktionen på talen var fan- 
tastisk. Jeg vil aldrig glemme synet af 
hundredtusinder af mennesker svinge 
med deres sko og skrige mod skærmene. 

Niveauet af vrede blev kun matchet 
af graden af eufori den 11. februar, da 
vicepræsidenten endelig annoncerede, 
at nu skred Mubarak. 

Der blev festet og fejret hele natten 
igennem. 


Svagheder 

Når du ser tilbage på de efterfølgende 
begivenheder, hvad var så svaghederne 
i den revolutionære bevægelse? 

De vigtigste oppositionelle politiske 
masseorganisationer, såsom Det Mus- 
limske Broderskab, allierede sig med den 
regerende militærjunta — SCAF — som tog 
magten, efter at Mubarak faldt. 

De ønskede at presse på for et proces- 
suelt demokrati og stoppe revolutionens 
bølger. Disse bølger blev ved med at 
bringe nye grupper af undertrykte ind 
i kampen og antændte atter flere arbej- 
derstrejker. 

Den radikale venstrefløj havde ikke 
den masse-organisation, der kunne ud- 
dybe revolutionen. 

Vi var for svage i forhold til de vigtig- 
ste reformistiske organisationer, og de 
vigtigste strømninger på venstrefløjen 
har været stalinistiske. De ønskede at 
begrænse revolutionen. 





Denne arv gjorde det meget vanske- 
ligt for den radikale venstrefløj at bygge 
organisationer, der kunne udfordre 
Broderskabet og andre reformistiske 
strømninger. 


Kontrarevolution 

Den herskende klasse har skabt en ef- 
fektiv kontrarevolution. Hvordan var 
det muligt? 

Broderskabet blev ved med at give ind- 
rømmelser til militæret, selv før de kom 
til magten. De ønskede at fremstille sig 
selv som ansvarlige. De ønskede at vise, 
at de kunne styre masserne og dæmme 
op for oprøret på gaderne. 

Det gav politiet og de militære myn- 
digheder muligheden for at omgruppere 
og genopbygge deres styrker. 

De skabte en bølge af frygt ved at mo- 
bilisere mod Broderskabet. 

De hævdede, at Broderskabet ville om- 
danne Egypten til et teokratisk diktatur 
og føre landet ud i kaos. 

Da en tilhænger af Broderskabet, 
Mohamed Mursi, regerede, fremmanede 
kræfter inden for staten en følelse af 
ustabilitet blandt middelklassen. Biler 
blev stjålet, der var kidnapninger og 
røverier. 

Militæret sagde, at de kunne sikre en 
tilbagevenden til stabilitet, jobs og et 
normalt liv. 

Dette var i genklang med brede dele af 
middelklassen, især da Mursi intet havde 
at tilbyde for revolutionen. 

Hans regerings politik fortsatte nyli- 
beralismen og åbnede vejen for kontra- 
revolutionen. 


Al-Sisi 
Præsident Abdul Fatah al-Sisi er kon- 
trarevolutionens ansigt. Har han været 
istand til at knuse al modstand? 

Trods hidtil uset undertrykkelse er 


Håbet er ikke dødt i Egypten 


der stadig strejker og demonstrationer, 
der har den samme ånd og slogans fra 
revolutionen. 

Jeg tvivler på, Sisi-regimet evner helt 
at ødelægge det. 

Sisi har ikke en ny politisk maskine. 
Han er afhængig af de samme korrupte 
forretningsfolk, generaler og gamle re- 
gerende parti-bureaukrater, der førte til 
revolutionen i første omgang. 

Der er ikke noget nyt økonomisk 
projekt eller politisk parti. Og undertryk- 
kelsen er tilbage. 

I november alene blev 13 mennesker 
tortureret til døde på politistationer 
rundt om i Egypten. 

Politiet vender tilbage til at behandle 
mennesker med ekstreme former for 
misbrug. Dette var en anden udløsende 
faktor for revolutionen. 

Almindelige menneskers oplevelser i 
revolution er ikke blevet glemt. Og det 
gamle regime har intet at tilbyde. 


Aldrig som før 

Socialister forstår revolutioner som 
en proces, snarere end en enkelt hæn- 
delse. Hvad er dine forhåbninger for 
fremtiden? 

Jeg er meget forsigtig med ikke at 
negligere nederlag. Men Egypten efter 
revolutionen vil aldrig igen blive det 
samme som Egypten før revolutionen. 

Den forandrede folks håb, ønsker, 
forventninger og åbner muligheden for 
endnu en revolution. 

Og fordi vore modstandere ved dette, 
er de nødt til at være endnu mere un- 
dertrykkende, end Mubarak nogensinde 
var. 

Den herskende klasse er bange og for- 
søger at knuse revolutionens ånd. Livet 
under Sisi er uudholdeligt og uholdbart 
— og det vil ikke kunne fortsætte sådan. 

Vi er nødt til at genopbygge den re- 
volutionære bevægelse, der har oplevet 
midlertidige sejre og nederlag, og som 
kan lære af revolutionen. 


International solidaritet 
Kan der gøres mere for at afsløre Sisi- 
regimets sande ansigt, nu hvor han 
bliver ombejlet af vestlige ledere? 

International solidaritet er centralt. 
Graden af solidaritet i Vesten for bevæ- 
gelsen mod Sisi er mindre end den burde 
være. I november forsvandt 40 personer. 

Snesevis er blevet voldtaget eller tor- 
tureret på politistationer og i fængsler. 
Fanger nægtes mad, tæpper og læge- 
hjælp. Islamofobi og modvilje mod Det 
Muslimske Broderskab er en del af årsa- 
gen til, at der ikke er mere international 
solidaritet. 

Vi har brug for en meget mere højlydt 
kampagne mod dette regime. Solidaritet 
tæller. 


Sameh Naguib er medlem af Revolu- 
tionære Socialister i Egypten. Judith Orr 
er redaktør af Socialist Worker i Storbri- 
tannien. 


Trampolinhuset 


En modkultur 
mod asylsystemet 


Socialistisk Arbejderavis har talt med Morten Goll, en 
kunstner som har været involveret i asylpolitik, og er le- 
der afTrampolinhuset i København — et medborgercenter 
for asylansøgere og flygtninge. 





Af Dimitris Gkiokas 


"Vi har et problem i det danske demokrati, fordi folk 
bliver opbevaret på asylcentre på ubestemt tid og dermed 
ekskluderet af samfundet i flere år. 

For at opretholde og udvikle demokratiet, er man nødt 
til at inkludere dem, som har været udelukket fra den 
demokratiske debat og fra samfundet. Med dette i bagho- 
vedet spurgte vi asylansøgere om, hvilke problemer der er 
i asyllejrene, og de fortalte os om tre forbandelser i lejrene; 
fattigdom, isolation og mental fastlåsthed.” 


Velgørenhed ikke tilladt 
Trampolinhusets mission er, at være en modkur mod 
asylsystemet, og bygger på gensidig udveksling af viden: 

"Vi forsøger at få alle, der kommer ind i Trampolinhu- 
set, til at føle sig velkomne ved med det samme at tilbyde 
dem statsborgerskab til Trampolinhuset. Med det mener 
vi ubetinget respekt, og den slags respekt plejer at blive 
gengældt med det samme. 

Det er en smuk social konstruktion. Hvis man vil have 
en billet til huset, såsom betalt transport, skal man skrive 
sig op til at varetage en arbejdsopgave, hvor huset og den 
frivillige/praktikanten underskriver en kontrakt. 

Du skriver dig op til at arbejde nogle timer i køkkenet, 
have dansk- eller engelsk undervisning, og måske kan du 
undervise i arabisk eller noget. 

Det bygger på ideen om gensidig udveksling af viden, 
og på ideen om at hvis du vil modtage noget, må du også 
give noget. 

Vi har prøvet at uddele billetter gratis [...] men jeg op- 
dagede snart, at der blev 30 meters kø for at få billetter, og 
følte at jo længere køen blev, jo mere hadede folk mig, på 
grund af det ulighedsforhold. Derfor er velgørenhed ikke 
tilladt på Trampolinhuset.” 


Gensidig respekt 

I forhold til danmarks immigrationspolitik fortæller Mor- 
ten Goll, at det er en politisk og klimamæssig krise, som 
udspringer af ulighed i verden. 

"Politikerne må indse at det ikke er en midlertidig krise, 
men en krise de er nødt til at løse, fordi den vil blive værre 
og værre, indtil de finder en måde at stoppe den vilde, 
nyliberale kapitalisme, som blev sat fri gennem fyrre års 
massiv deregulering. 

Samtidig har vi et integrationsproblem i Vesten, men i 
modsætning til både højrefløjens 'De er for forskellige fra 
os” og venstrefløjen, som nægter at anerkende problemet 
og bare siger 'vi er humanister, vi accepterer alle', gør vi 
noget helt tredje på Trampolinhuset. 

Vi anerkender det problem, højrefløjen påpeger, men 
overkommer problemet ved at mødes, lære gensidig re- 
spekt og opbygge solidaritet på tværs af kulturer. Der er 
ingen stærkere lim i integrationsprocessen end demokrati, 
du kan mærke i krop og sind når du kommer ind i et so- 
cialt rum. På denne måde revitaliserer vi ideen, om hvad 
demokrati handler om.” 


Demokrati 

Sidste år skar regeringen finansieringen afTrampolinhuset, 
men for nylig genindførte de finansieringen ved at give 
Immigrationsservice fem millioner kroner, men Trampo- 
linhuset vil hellere have støtte fra borgere end politikere: 

"Vi kan ikke vente på mere seriøse politikere, så vi beder 
folket om at hjælpe os. Hvis vi finder 1200 donorer, så har 
vi erstattet den statsstøtte, vi har mistet. 

Danmark må ikke miste Trampolinhuset, fordi vi har 
udviklet fremtidens integrationsmetode: Integration gen- 
nem demokrati, i stedet for politikernes pisk-og-gulerod- 
metode. 

Demokrati er at turde at sætte folk fri, så vil de gøre, hvad 
der er bedst både for dem selv og for samfundet, fordi de 
kommer til at forstå den sociale kontrakt i Trampolinhu- 
set — og også den sociale kontrakt i det bredere samfund.” 

Kontaktperson: mortengolletrampolinehouse.dk 


Flygtninge på udrejsecenter Sjælsmark 


VI er ikke kriminelle! 


Tirsdag den 26. januar havde grup- 
pen Freedom of Movements i sam- 
arbejde med beboerne på udrej- 
secenter Sjælsmark indkaldt til 
protestmarch. 





Af Sonja Andersen Lange 


I slutningen af januar samledes 
ca. 50 personer ved Nørrebro Station 
for at tage til Sjælsmark. Alle havde 
reageret på "A Call For Solidarity 
From Asylum Seekers”, et initiativ 
taget af gruppen Freedom of Move- 
ments og beboerne på udrejsecenter 
Sjælsmark. 

Selvom Sjælsmark kun ligger en ti- 
mes transport fra København, er det 
meget langt væk. Det er et nærmest 
øde område med flere forladte huse, 
én vej og omringet af et af Forsvarets 
øvelsesområder. 


"Vi er ikke kriminelle!” 
Beboerne på Sjælsmark stod uden- 
for centrets jernport. Bag den kunne 
man se en række murstensbygnin- 
ger lukket inde bag to hegn — det 
yderste med pigtråd. 

Hvisman ikke vidste bedre, skulle 
man tro, man var ankommet til et 
fængsel. Det er da også kriminalfor- 
sorgen, der har ansvaret for dem, der 
er indkvarteret på centeret. 


"Vi er ikke kriminelle” står der på 
ét af de mange bannere. Og det er 
en sætning, der går igen flere gange 
italerne på demonstrationen og fra 
de beboere, jeg talte med. 

Under kampråbene "No borders, 
no nations — stop deportations” og 
"Say it loud, say it clear: Refugees are 
welcome here!” gik vi i samlet flok fra 
Sjælsmark til Sandholmlejren. 

Foran Sandholmlejren holdt ar- 
rangørerne og beboerne taler — de 
fleste tydeligt frustrerede over deres 
situation. 

Det gennemgående tema for ta- 
lerne var de 11 krav, beboerne har 
opstillet, herunder bl.a. kravene om 
at stoppe hjemsendelserne, retten 
tilat arbejde, retten til lægehjælp og 
medicin og ikke mindst kravet om 
ikke at blive forflyttet til et nedlagt 
fængsel i Ikast. 


Flygtninge hører dagligt skyderi 
Mens en af beboerne på Sjælsmark 
holdt en tale, kunne vi tydeligt høre 
skud fra Forsvarets omkringliggende 
øvelsesområde. 

Ifølge Forsvarets såkaldte støj- 
kalender for området, bliver der i 
januar skudt med løs ammunition 
alle hverdage og en enkelt weekend 
i dags timerne og otte dage endda 
også i aften- og nattetimerne. 

Tallene er ikke meget lavere, når 
det angår kanonslag og maskinge- 
vær. 

En af beboerne på Sjælsmark 
kunne fortælle, at han ofte vågner 
om natten og kan høre skud og 
eksplosioner fra området, der ligger 
klods op af udrejsecenteret. Det gør 
ham bange og han er i et øjeblik i 
tvivl om hvor han er, mens minderne 
trænger sig på. 


Gentagne protester 
Arrangørerne af demonstrationen vil 
forsøge at gøre protestmarchen til en 
ugentligt tilbagevendende begiven- 
hed og vil i første omgang forsøge at 
forhindre, at beboerne bliver flyttet 
til et nedlagt fængsel uden for Ikast. 

Her vil de være meget mere isole- 
rede og det vil være nærmest umu- 
ligt at få solidaritetsdemonstrationer 
op at stå. 

Nogle af beboerne fortalte des- 
uden at de overvejede at planlægge 
sulte- og sovestrejke udenfor cen- 
teret — et tydeligt bevis på deres 
desperation for at få mere humane 
leveforhold. 


Se mere på Freedom of Movements 
facebook-side — hvor der også kom- 
mer info om kommende aktioner. 

Fremmedhadet er på fremmarch i mange 
europæiske byer, men internationale soli- 
daritetsbevægelser vokser også. 





Af Dimitris Gkiokas 


De nylige antiracistiske mobiliseringer i 
Grækenland, Tyrkiet og Frankrig er vigtige 
og kan give os inspiration til at mobilisere 
til den internationale aktionsdag mod ra- 
cisme, 19. marts. 

EU har på det sidste presset Grækenland 
til at oprette såkaldte "hotspots” på øerne. 
Det er steder hvor migranter skal opholde 
sig i 24 timer efter deres ankomst, derefter 
skal de forflyttes til andre "åbne” (militær) 
lejre på fastlandet, hvor myndighederne 
skiller flygtninge fra immigranter. 

Nu er det kun syrere, afghanere og irakere 
som kaldes flygtninge. For immigranter fra 
Afrika, Iran, Pakistan osv. forbliver Europa 
bare en drøm — selv om de flygter fra krige, 
fattigdom eller undertrykkende regimer. 

EU siger, det er lukket for migranter, så 
det eneste virkelige håb for at forhindre, at 
flere drukner på vej til Europa, er interna- 
tional arbejdersolidaritet. 

Vi har brug for en politisk antiracistisk 
bevægelse for åbne grænser, så migranter 
kan rejse væk i sikkerhed og søge asyl i det 
land, de ønsker. 


Grækenland: 
Demonstration ved 
hegnet i Evros 


Evros er fastlands-grænsen mellem 
Grækenland og Tyrkiet, og er den eneste 
sikre passage for migranter i dag. Den 
græske stat har mulighed for at oprette en 
ordnet og sikker vej ind i Grækenland for 
migranter. 

Men ved at holde fastlands-grænsen luk- 
ket tvinger den græske stat migranter til at 
vælge andre veje ind i Grækenland — over 
havet, mod Lesbos eller Kos. Resultatet er 
hundredvis af druknede i Middelhavet. 

Åbn grænsen! 

Den antiracistiske bevægelse har kon- 

24. januar, Kipi, Evros. Antifascister blokerer tolden ved den græsk-tyrkiske 


JES 


stant krævet, at grænsen ved Evros skal 
åbnes og gøres til en sikker passage. At der 
skal oprettes åbne modtagelses- og op- 
holdscentre — ikke lukkede flygtningelejre. 
Og at alle migranter skal kunne modtage 
velfærdsydelser og få mulighed for at søge 
asyl. 

På den baggrund har der været flere mo- 
biliseringer de seneste måneder. KEERFA 
(Bevægelsen mod racisme og den fascisti- 
ske trussel) organiserede to aktionsdage 
den 23. og 24. januar, hvor hundredvis af 
aktivister, fagforeningsrepræsentanter, 
organisationer på den antikapitalistiske 
venstrefløj og migrant-organisationer de- 
monstrerede mod Fort Europa. 

Største demonstration 

Den første dag var der den største antira- 
cistiske demonstration nogensinde i byen 
Alexandroupolis, efterfulgt af en begiven- 
hed på det kommunale teater, hvor mange 
deltog. På den anden dag demonstrerede 
anti-fascisterne i den by, som ligger tættest 
på hegnet. 

En delegation fik lov at få forbi politikæ- 
den og folde et stort banner ud foran den 
militære zone og råbe kampråb på engelsk 
og græsk. En anden delegation gik til den 
tyrkiske side af grænsen, hvor de mødtes 


Racisme og ned 


Antiracismen er blandt de mest centrale 
politiske spørgsmål for socialister over- 
hovedet i øjeblikket. 





Af Charlie Lywood 


I en krisepræget kapitalisme er racis- 
men fuldstændig afgørende for at skabe 
legitimitet om den borgerlige regerings 
asociale nedskæringspolitik. At sige nej 
til racisme er at sige nej til splittelse af 
arbejderklassen. 

Danske arbejdsgiveres forslag om en 


lav indslusningsløn for flygtninge på 70 
kr. i timen vil være med til at undermi- 
nere mindstelønnen og presse lønninger 
i det hele taget. 

Racismen er ikke bare et økonomisk 
spørgsmål. Regeringens umenneskelige 
politik handler ikke om at spare penge. 

Sandsynligvis ville det give en langt 
større samfundsmæssig gevinst, hvis vi 
åbnede grænserne og integrerede flygt- 
ninge på arbejdsmarkedet, eller lod dem 
flytte ind i lejligheder, der i forvejen står 
tomme, fremfor at bruge hundredtusind- 





med tyrkiske anti-fascister. De udsendte 
en fælles pressemeddelelse. 

Der var en synlig tilstedeværelse af or- 
ganisationer og enkeltpersoner fra Lesbos. 
De fortalte om deres oplevelser med at 
organisere forskellige initiativer på øen. De 
talte om de lokales solidaritet. De prøver at 
stoppe Frontex-deportationer. 

Lesbos er også et godt eksempel på inter- 
national solidaritet, da mange mennesker 
fra andre lande er rejst dertil for at hjælpe. 


Demonstration I 


Istanbul, Tyrkiet 


I Tyrkiet var der demonstration den 23. 
januar, koordineret med Grækenland. 

Anti-kapitalister samledes på Taksim- 
pladsen og marcherede på Istiklal-vejen på 
trods af massiv sne. På deres bannere stod 
"Nej til racisme — Asyl er en menneskeret!” 
og "Åbne grænser” på tyrkisk, arabisk og 
engelsk. 

Hovedparolen var "Sig nej til racisme”, 
"Åbne grænser — Frihed til flygtninge” og 
"Syrerne er ikke alene”. Kampe som denne 
kan sætte stater under politisk pres for at 


International mobilisering imod Fort Europa 


åbne grænserne, opgive Fort Europa og 
stoppe Frontex. 


Demonstration Ii 
Calais, Frankrig 


I Calais ligger den såkaldte "jungle”, en 
lejr med flygtninge som venter på at krydse 
grænsen til England. Mere end 3.000 de- 
monstrerede og råbte kampråb på engelsk, 
fransk og andre sprog. 

Hovedparolerne var "Nej til junglen”, 
"Åbne grænser” og "Flygtninge er velkomne 
her”. 

Næsten 20 franske venstrefløjsorganisa- 
tioner, anarkister og flygtningeorganisatio- 
ner i Frankrig blev inspireret af KEERFA til 
at indkalde til aktionen. 

Selvtillid 

Migranter fra Mellemøsten og Nordafrika 
som er "fanger” i Calais, medlemmer af In- 
ternationale Socialister i Frankrig, NPA (det 
ny antikapitalistiske parti) og kammerater 
fra Belgien demonstrerede sammen. 

Selv om de franske medier virkeligt an- 
greb demonstrationen gav den flygtninge 
og migranter så meget selvtillid, at nogle af 
dem senere demonstrerede og besatte en af 
de færger, som sejler til England. 

Ved at gøre dette krævede de deres ret til 
frit at rejse til et andet land. Politiet greb 
voldeligt ind, mere end 50 af de aktioneren- 
de blev brutalt slået ned, 20-30 blev anholdt 
og 11 blev anklaget. Tre af de anklagede 
bliver truet med tilbagesendelse til Italien. 


Fattigdom og den politiske og sociale 
undertrykkelse som migranter ople- 
ver i deres hjemlande er ikke gyldig 
grund til udrejse ifølge EUs regeringer. 


Tusinder af migranter er druknet i Middel- 
havet. De, som når til Europa i live, bliver 
mødt med flygtningelejre, fascistiske og 
racistiske angreb, politivold, og de bliver 
brugt som billig arbejdskraft. 


skæringspolitik 


vis af kroner på at opvarme telte, blot for 
at flygtninge ikke skal føle sig velkomne. 


Del og hersk 
Politikernes racisme handler udeluk- 
kende om at skabe et fjendebillede, 
der skal få os til at glemme, at det er de 
selvsamme politikere, der gang på gang 
forringer levevilkårene for almindelige 
mennesker — danskere såvel som flygt- 
ninge. 

Det er klassisk del og hersk politik. 
Hvide danskere skal sættes op imod 


brune danskere, og vi bliver alle sammen 
trynet af dem, som skummer fløden. 

Det stærkeste modsvar til racisme, 
splittelse og syndebukspolitik er sam- 
menhold og solidaritet på bunden. 

Når tusindvis af politiske aktivister, 
almindelige antiracister, flygtninge, 
muslimer, studerende, arbejdere og 
arbejdsløse går på gaden sammen, med 
et fælles budskab om, at vi ikke vil finde 
os iregeringens splittelsespolitik, skaber 
vi et rum, hvor racisme og islamofobi er 
umulig. 


Flygtninge-solidaritet har behov for 


En bevægelse, der 
stiller politiske krav 





Der er brug for en samlet bevægelse imod 
racisme for at rulle regeringens og social- 
demokratiets stramninger tilbage. 





Af Charlie Lywood, foto: Takver, flicker.com 


En europæisk bevægelse i solidaritet med 
flygtninge skabte overskrifter i det politiske 
landskab i august, september og begyndel- 
sen af oktober 2015. 

I København på den fælleseuropæiske 
aktionsdag for ordentlige forhold for flygt- 
ninge, 12. september, var der 25-30.000 på 
gaden— den største demonstration i forhold 
til befolkningstal i Europa den dag. 

Derudover arbejder en mængde ini- 
tiativer med at varetage direkte hjælp til 
flygtninge, byde flygtninge velkommen 
ved grænsen med forsyninger. De har kørt 
flygtninge til Sverige, gemt flygtninge i lej- 
ligheder, tilbudt sprogundervisning, samlet 
ind til asylcentre osv. 


Disse hjælpe-initiativer, ofte organiseret 
gennem Venligboerne, har vist, at rigtigt 
mange mennesker er klar til at handle 
aktivt for at gøre en forskel. Deres arbejde 
har gjort en konkret forskel for tusindvis af 
flygtninge, og det er vigtigt. 


50 millioner på flugt 
Men denne form for hjælp er i sig selv langt 
fra nok i forhold til omfanget af flygtninge- 
krisen. Den syriske konflikt har indtil videre 
fordrevet 4 millioner flygtninge fra Syrien 
— på verdensplan findes over 50 millioner 
mennesker på flugt fra deres hjemland. 
Millioner af flygtninge venter stadig 
under horrible forhold i lejre i bl.a. Tyrkiet, 
Libanon og Jordan. Hvis vi skal have en 
chance for at gøre en forskel for alle disse 
mennesker, kræver det en bevægelse, der 
stiller politiske krav. 


Fremfor at bruge enorme ressourcer på 
at sikre Fort Europas grænser eller købe 
nye kampfly skal vi bruge ressourcerne på 
at byde flygtninge velkommen. 

Det, vi har set indtil nu, er kun begyndel- 
sen på en flygtningekrise. Flygtningetallet 
vil blive ved med at vokse, så længe euro- 
pæiske magthavere fortsat engagerer sig i 
nye imperialistiske initiativer og samtidig 
lukker EU's grænser med et omfattende 
kontrolapparat. 


Behovet for en bred, mangfoldig euro- 
pæisk bevægelse, der kræver lige mulighed 
for et anstændigt liv for millioner af men- 
nesker ramt af Vestens imperialistiske krige, 
er åbenlyst. 

Flygtningekrisen 


Det er hovedsageligt intensiveringen af 
krigen i Syrien, der har ført til et historisk 
stort antal flygtninge. 


Af Charlie Lywood, foto: Freedom House, flickr.com 


50 millioner på verdensplan er enten 
internt fordrevne eller flygtet over den 
nærmeste grænse. 

Kun et lille mindretal søger lykken 
i Europa — halvanden million i 2015. I 
forhold til Europas befolkning (over 500 
millioner) og ressourcer og rigdom burde 
det ikke være et problem. 

De fleste syriske flygtninge flygter fra 
Assads bomber, der står for over 90 pct. af 
drabene på civile, viser adskillige rappor- 
ter fra menneskerettighedsorganisationer 
og syriske observatører. 

Indtil videre er over 230.000 civile blevet 
dræbt i den nu fire år lange borgerkrig. 


Også Vestens bomber 
Folk fra Mellemøsten flygter både fra As- 
sads, Ruslands og Vestens bomber. USA 
alene har i 2015 kastet 23.144 bomber i 
seks lande med overvejende muslimsk 
befolkning. 

De flygter fra samfund, der er smadret 
efter 15 år med Vestens krige i regionen. 
Og de flygter fra undertrykkende regimer, 


derikke kan sikre befolkningen et værdigt 
liv — regimer, der ofte er støttet af Vesten. 

Den aktuelle flygtningesituation skyl- 
des dog også de overfyldte lejre inærom- 
råder omkring Syrien og de nedskæringer 
i bidragene til FN, som de vestlige donor- 
lande har gennemført. 

Det har betydet en reduktion på 30 
pct. i familiernes eksistens-grundlag i 
lejrene. Så de, som har mulighed og mod 
til at prøve at flygte til Europa, har gjort 
det. Tvunget af omstændigheder, og ikke 
for sjov. 

I 2015 er over 4.000 mennesker druknet 
i Middelhavet i forsøget på at nå Europa. 
Sangen, om at vi skal hjælpe i nærområ- 
derne, klinger hult. 


Radikal nationalisme 

Med stigningen i antal flygtninge til 
Europa og den forøgede imperialistiske 
rivalisering er der samtidigt skruet geval- 
digt op for den islamfobiske og racistiske 
retorik i Vesten. 

Vi ser bevægelser af radikal nationali- 
stisk karakter vinde frem i hele Europa. 
Dansk Folkeparti er vores hjemlige ek- 
sempel. Det gælder næsten alle lande i 
EU både den vestlige og den østlige del. 

I Ungarn og Polen har de vundet stats- 
magten. I Tjekket siger ministerpræsident 


odsta 


bøger til socialister og antikapitalister 





Milos Zeman (tidligere højtstående med- 
lem af det tjekkoslovakiske kommunist- 
parti før murens fald): 

"Erfaringer fra Vesteuropa viser, at deti 
praksis er umuligt at integrere muslimer 
i de europæiske samfund, og at de bør 
holde sig til deres egen kultur i deres egne 
lande. Lad dem ikke tage den med sig til 
Europa, så viundgår hændelser som den 
iKoln.” 

Dette racistiske budskab er nu blevet 
mainstream og kan siges og høres alle 
steder i Europa. Blandt andet fra Henrik 
Sass Larsen og Mette Frederiksen fra de 
danske Socialdemokrater. 


EU-projektet under pres 
Flygtningekrisen har sat EU — som igen 
består af forskellige stater, der har forskel- 
lige interesser — under pres. 

Hele det europæiske system, dets 
beslutningsprocedurer og beslutnings- 
gange — og EU-projektets DNA: De åbne 
grænser for varer, servicer og europæisk 
arbejdskraft internt i EU — bliver sat ud 
af spil jo flere lande, der skruer op for 
grænsekontrollen. 

De politiske ledere er rådvilde, og langt 
ind på venstrefløjen griber politikere til 
nationalistiske og racistiske ideer. 

Forfatteren Carsten Jensen, som er 
kendt for sin modstand mod krigen i 
Afghanistan, har begået en roman med 
udgangspunkt i netop denne. 





Af Charlie Lywood 


"Den første sten” refererer både til kon- 
sekvenserne af at invadere Afghanistan, 
men også til hvordan mennesker i krig 
overskrider deres egne grænser for, hvad 
de hidtil har ment var rigtigt og forkert. 

Det skal siges med det samme, at Car- 
sten Jensen har skrevet en fremragende 
bog, som holder på mange niveauer. 

Den holder som en gennemgående be- 
skrivelse af den forråelse og fornedrelse, 
som sker for mennesker i krig. Ingen i 
denne bog kommer uskadt ud af disse 
handlinger hverken psykisk eller fysisk. 
Krigens gru og ubarmhjertighed fremstår 
krystalklart. Ingen er i tvivl om, hvor for- 
færdelig krig er, efter at have læst bogen. 


Uvidenhed og arrogance 

Den holder også som gennemgribende 
kritik af den danske indsats i Afghanistan. 
En indsats præget af uvidenhed, arro- 
gance og kolonial tankegang. 

Afghanere er ikke rigtige mennesker, 
og nuancerne i deres sprog, regionale 
forskelle og traditioner fanger danskerne 
ikke. Hverken i virkeligheden eller i bo- 
gen. 

Bogen holder også som troværdigt 
portræt af de individer, som optræder. 
Både danske aktører og amerikanske 
lejesoldater, men også de afghanere, som 
ikke blot er statister, men fremtræder med 
alle deres forskelligheder. 

Det sidste er egentlig det mest fascine- 
rende ved bogen. Fra tolken Rashoud til 
krigsherren Atmar, fra efterretningsoffice- 
ren Khaiber til den 16-årige Sarif, som har 
lært at lægge lureminer i træerne — skyller 
den afghanske kompleksitet ind over os. 
Det er meget dygtigt gjort. 

Vi bliver ført ind i alt det, vi vesterlæn- 
dinge ikke umiddelbart forstår, hvis vi kun 
læser og ser danske medier. 


Forhindrer udsigt 
For her erindsigt, kompleksitet, modsæt- 
ninger og tradition bagtæppe til handlin- 





KRITISK KULTUR 


Boganmeldelse 





ger. Her er ikke sort-hvid — de gode mod 
de onde (læs: Taliban) —- men derimod 
vises, hvor langt dette sort-hvide billede 
er fra virkeligheden. 

Man kan næsten mærke det modsatte. 
At sort-hvid, god-ond-aksen forhindrer 
udsigten og gør blind. 

Det er faktisk bogens store bedrift, at 
den gør læseren klogere på, hvad der fak- 


tisk er den "afghanske virkelighed” under 
den teknologisk overlegne besættelse af 
landet, som kun har gjordt ondt værre for 
langt de fleste. 

Handlingen kan virke en smule over- 
drevet, men Carsten Jensen fletter så 
mange tråde ind i den, at de fantastiske, 
og voldelige ting, som sker, virker trovær- 
dige, da han er i stand til at bygge op til 


en første sten 


de klimakser, som hele tiden fremtræder. 

Ved dygtigt at begynde langsomt med 
det klaustrofobiske danske soldaterliv 
i Camp Bastion og, senere, at tvinge en 
deling soldater til at bevæge sig ud i den 
afghanske dagligdag med al dens smerte, 
bliver vi ført fra skumring til dagslys. 

Fra sikkerhed til uberegnelighed og gru. 
Lige pludselig bliver vi smasket i hovedet 
med, hvad det vil sige at træde klodset og 
uvarsomt rundt i andre folks liv. Endnu 
mere barskt må dette forekomme for 
dem, som troede, det var en kamp for 
demokrati, som foregik. 

Begreber som demokrati og frihed 
forekommer absurde i mødet med virke- 
ligheden. Oghvad er den virkelighed, som 
remses op gang på gang? 


Overlegenhed 

Det er den militære overlegenheds igno- 
rance og blindhed. Danskerne kan kun 
skyde eller bombe sig ud af deres fru- 
strationer og problemer. Fra den velme- 
nende oberst Steffansen tilden småskøre 
feltpræst Møller, som maner til religiøst 
inspirerede angreb, bliver den militære 
dimension afsløret som totalt nyttesløs. 

Heltene i bogen er ikke de militært 
overlegne, men de, som forstår spillet, 
og dermed kan overleve i det helvede og 
den uberegnelighed, som Afghanistan er 
blevet til. Hvem er din ven? Hvem er din 
fjende? Det kan skifte fra time til time. 

Hvis der skal rejses en kritik af bogen, 
vil jeg pege på Carsten Jensens hang til 
naturalisme. Afghanistans svøbe og styrke 
forklares ude fra bjergene, floderne, lyset, 
støvet. Heri ligger nøglen til at forstå, at 
Afghanistan ikke kan besejres (af no- 
gen). Dens "kultur” og traditioner ligger 
inaturen. 

Men disse er et produkt af afghanernes 
historiske, teknologiske og produkti- 
onsmæssige formåen og ikke mystiske 
fænomener fra naturen. 

Men dette skal ikke på nogen måde 
forhindre den varmeste anbefaling af 
"Den første sten”. De godt 600 sider skal 
ikke afskrække nogen — man ville ønske, 
der var flere. 


Carsten Jensen: Den første sten 
Gyldendal, 612 sider, 250-300 kr. 


Debatmøde i Aarhus: Fattiggørelse og utryghed 
Onsdag den 2. marts kl. 18-21 hos 3F, Sommervej 5, Aarhus V 


Viggo Jonasen, Socialpolitisk Forening Århus 


Politiske angreb, der gør mennesker fattigere fortsætter. Det er 
særligt flygtninge, arbejdsløse, syge og handicappede, der er på 


sigtekornet. 


Lurer oprøret om hjørnet? 


Sådan spørger arrangørerne. Til at indlede debatten har de invite- 


ret: 


Finn Sørensen, MF Enhedslisten 


Jan Sylvest Andersen, faglig sekretær i Aktionsgruppen mod diskri- 
mination af Flygtninge i lovgivningenSolveig Munk, Aktionsgruppen 
mod diskrimination af Flygtninge i lovgivningen 


Arr.: Aktionsgruppen mod diskrimination af Flygtninge i lovgivnin- 
gen, Aktionsgruppen mod diskrimination af Flygtninge i lovgivnin- 
gen og Socialpolitisk Forening Århus. 


Grækenland 






Den enorme generalstrejke-demonstra- 
tion i Athen i dag, torsdag den 4. feb., var 
sandsynligvis den største siden 2011 og 
sommeren med masse-besættelser af of- 
fentlige pladser. 


Af Panos Garganas 


Centrum i Athen var så fuld af mennesker, 
at ethvert forsøg på separate samlinger (for 
forskellige partier eller fagforbund, red.) 
blev meningsløs. Billedet er det samme 
over hele Grækenland — demonstrationen 
i den næststørste by, Thessalonika, var 
enorm, og der var demonstrationer selv 
mange små steder. 

Fagforeningerne i den offentlige og den 
private sektor havde indkaldt til deres 
tredje generalstrejke mod pensions- 
nedskæringerne. Om morgenen var det 
ligesom på en søndag. Alt blev lukket ned, 
intet fungerede. 

Den eneste undtagelse var medierne 
— deres ansatte strejkede dagen inden og 
deltog på demonstrationen i dag. 


Andre sektorer uden for arbejderklas- 
sen deltog. Strejkende advokater havde 
en enorm blok. Små forretningsdrivende 
lukkede for dagen og demonstrerede. Selv 
landmænd, der har blokeret veje, sluttede 
sig til arbejdernes demonstrationer. 

Lige inden strejken udsendte selv SYRI- 
ZA-regeringen en erklæring med støtte til 
strejken. Den sagde, at det kunne styrke 
dens position i forhandlingerne med Græ- 
kenlands "Trojka” — kreditorerne fra EU, 
Den Europæiske Centralbank og Den In- 
ternationale Valutafond. 

Regeringen havde intet andet valg. Tidli- 





Siden de seksuelle overgreb i Koln den 31. 
december 2015 er en debat om kvinde- 
undertrykkelse og sexisme som kulturelt 
problem blusset op. 





Af Anna Wolf 


I Danmark har hændelserne i den tyske 
storby ikke overraskende hældt mere ben- 
zin på bålet af racistiske argumenter, der 
hærger den generelle integrationsdebat i 
lyset af flygtningekrisen. 


Berøringsangst? 
Fra højrefløjen, der løfter et kvinde- 
kampsbanner i racismens tjeneste, til SF's 
forkvinde Pia Olsen Dyhr, der siger, at 
venstrefløjen er "berøringsangste i debat- 
ten om bestemte dele af integrationen” 
(Politiken, 12.1.16). 

I forbindelse hermed holdt Modkraft den 
2. februar et ret velbesøgt debatmøde — ca. 
150 deltagere — for at kaste lys over sagen. 
Socialistisk Arbejderavis rapporterer og 
kommenterer. 

De deltagende kunne i løbet af mødets 
to timer lytte til debatindlæg fra Khaterah 


Foto: ÅArbejder-solidaritet, Athen 


gere havde SYRIZA forsøgt at underminere 
strejke-bevægelsen. 

Regeringens tilhængere forsøgte at 
udstille advokaternes protester som de 
riges bevægelse. Og de hævdede, at land- 
mændenes demonstrationer var blevet 
ledet af det fascistiske Gyldent Daggry. 


Demonstrationen i dag viste, at det var 
løgn. I virkeligheden stemte mange land- 
mænd på SYRIZA. 

Gyldent Daggry har forsøgt at infiltrere 
deres protester, men på demonstrationen 
i dag blev deres tilhængere konfronteret, og 
de var nødt til at forlade den. 


Parwani, næstforkvinde i Exitcirklen, der 
hjælper piger og kvinder udsat for psykisk 
vold; forfatteren Elmas Berke; Enhedsli- 
stens retspolitiske ordfører, Pernille Skip- 
per; og forfatter Siri Ranva Hjelm Jakobsen. 
Stemningen var ladet. Indlæggene bar 
præg af en frustrerende politisk debat 
i løbet af januar. Faktisk handlede det 
meste af debatten ikke specifikt om Koln- 
hændelserne, men blev mere en diskussion 
af kultur og italesættelse af sexisme og 
kønsproblematikker. 


Repræsentation 

I sin første talerunde sagde Elmas Berke, at 
hun som minoritetsperson og kvindesags- 
forkæmper føler sig svigtet af en venstrefløj, 
som hun mener ignorerer minoritetskvin- 
ders historier fra "Underdanmark” — en 
minoritet i minoritetssamfundene, der 
ifølge hende er i dyb social krise og har et 
forkvaklet kvindesyn. 

Venstrefløjen er berøringsangst og ikke 
lydhør over for historier, der ikke passerind 
i dens egen agenda. 

På trods af at Elmas Berkes argumenter 
ofte hvilede på en idé om hvor stolte, vi el- 





Styrke 
Ethvert forsøg på at holde bevægelsen nede 
mislykkedes. Stemningen på demonstratio- 
nen var, at man viste styrke. Det vigtigste 
krav var at stoppe lovforslaget, før det 
nåede parlamentet. 
Fagforeningsbureaukrater har forsøgt 
at forsinke protesten, holde krudtet tørt 
indtil en stor demonstration den dag, 
pensions-lovforslaget stemmes igennem i 
parlamentet. Men de troede, at det allerede 
ville være sket nu. I stedet er regeringen 
blevet ved med at udskyde. Det betyder, at 
de bliver nødt til at indkalde til endnu en 


lers kan være af det frie, danske samfund, er 
der måske alligevel en brugbar kritik i det, 
hun siger. Her rejstes det problem, der lidt 
senere stod tydeligere frem: Tilgængelighed 
og repræsentation på venstrefløjen. 


Religionskritik 

Den danske integrationsdebat mangler 
ikke religionskritik, som det ellers blev 
sagt i den første kommentar fra salen. Siri 
Ranva Hjelm Jakobsen bemærkede, at der 
nærmest ikke er andet. 

Og en tøvende approach fra venstreflø- 
jens side til en giftig og farvet debat om 
"fremmede” mænd, der overfalder hvide 
kvinder, kan måske, som Pernille Skipper 
pointerede, forklares med den fare, der er 
for at falde i højrefløjens agenda og blive 
"spændt for Marie Krarups vogn”, når hun 
tager kvindekampshatten på for at kunne 
pointere muslimers kvindeundertrykkende 
kultur. 


Motiverne ikke rene 

I en tid, hvor debatten kredser om flygt- 
ningestrømme, er motiverne ikke rene, når 
højrefløjen pludselig bliver feminister. Og 

Største generalstrejke i flere år 
trodser SYRIZAs pensions-nedskæringer 


generalstrejke. 

Dele af bevægelsen optrapper kampen — 
fx arbejderne på færgerne og muligvis snart 
elektricitets-arbejderne. 

De arbejdere, der har mest at tabe ved 
lovforslaget, er dem med de bedste pen- 
sioner. Pensionerne er resultatet af årtiers 
kampe, så disse arbejdere er ofte de bedst 
organiserede. 

Ingen tør aflede vreden og vende den 
mod flygtninge i Grækenland. Alle støtter 
dem. 

Ud over den anti-racistiske organisation 
KEERFA var der grupper af mennesker, der 
marcherede selvstændigt med hjemmela- 
vede bannere, der støttede flygtningene. 

Bønderne er den mest konservative del. 
Men da flygtninge på vej mod Grækenlands 
nordlige grænse stødte ind i en af land- 
mændenes blokader i denne uge, reagerede 
landmændene ved at invitere dem til at 
varme sig omkring deres bål. 


Presset regering 
Alt dette presser regeringen op i et hjørne, 
hvor der ikke er nogen nem vej ud. 

Den kan ikke tilbyde indrømmelser uden 
at konfrontere Trojkaen — pensionsreformer 
er centralt i deres krav, men den kan ikke 
presse reformen igennem uden at konfron- 
tere bevægelsen. 

Og det er en meget anderledes bevæ- 
gelse end for fem eller seks år siden. Da var 
folk ved, for første gang, at få smag for en 
generalstrejke. Nu har de oplevet flere års 
kampe — og er rykket til venstre. 


Panos Garganas er redaktør af Socialistisk 
Arbejderavis' græske søster-avis, Arbejder- 
solidaritet. Oversat fra SocialistWorker (UK) 


Efter Koln: Venstrefløjen diskuterer sexisme 


venstrefløjen skal til enhver tid vægre sig for 
at blive trukket ind i et kapløb, hvor ofrene 
for seksuelle overgreb bruges som brænde 
på det racistiske bål, der skal blive ved med 
dele os op i "dem” og "os”. 

Det, venstrefløjen mangler, er måske 
snarere åbenhed. Er venstrefløjen, som den 
ser ud i dag — i og uden for Folketinget — et 
åbent rum for minoriteterne? Hvis den var 
repræsentativ for hele befolkningen, ville 
snakken ikke skulle gå på, om venstrefløjen 
lytter til eller taler for minoriteterne, for 
minoriteterne kan tale selv. 


Sammen mod sexisme og racisme 
Enhver form for seksuelle overgreb mod 
kvinder skal påtales og fordømmes, uan- 
set hudfarve og religiøs overbevisning hos 
både ofre og gerningsmænd og også af 
venstrefløjen. 

Men det er afgørende, at antisexisme 
ikke italesættes med racisme. Kun sammen 
kan vi yde modstand mod både sexisme og 
racisme og den generelle undertrykkelse i 
vores samfund. 

International krise 
- Krise på 9. år 


Den økonomiske krise er på vej ind i sit 9. år, og krisen 
er i høj grad blevet global. Investeringerne i produk- 
tion er rekord-lave — udsigten til tilstrækkelig profit 
er for lille. 


Mange af de store internationale koncerner har i dag 
negativ profit. Væksten i "udviklings-økonomier”, der 
hidtil har givet lidt optimisme er faldet. Den finansielle 
krise har bredt sig til BRIC-landene: Brasilien, Rusland, 
Indien og Kina. 

Politikerne fortæller år efter år, at opsvinget er på 
vej. Realiteten er, at sandsynligheden for et nyt globalt 
tilbageslag er langt større. 





Imperialistisk rivalisering 

Krige er indbygget i kapitalismen. Men under krisen 
skærpes den militære rivalisering om markeder og 
råstoffer. 

For 5 år siden inspirerede oprørene og revolutionerne 
i Tunesien og Egypten alle, der kæmper for social ret- 
færdighed (se side 6).12013 blev revolutionen i Egypten 
blodigt slået ned. 

Krigen i Syrien er en del af denne kontrarevolution. 
Oprøret i Syrien var langt svagere end i de fleste andre 
lande — men alligevel stærkt nok til at udfordre Assad- 
regimet, som sønderbombede landet for at slå oprøret 
ned. 

Hvis Assad faldt, ville det udfordre den politiske 
balance i regionen. Så de omkringliggende lande — og 
stormagterne USA og Rusland — blandede sig for at 
beskytte deres interesser, uanset om han faldt eller blev. 

Det har ført til et komplekst net af alliancer og rivali- 
sering. Alle staterne er imod revolution, og i øjeblikket 
satser de fleste af dem på, at Assad bliver. 

Syrien er kun en af de konflikter, der kan eskalere ud 
af de implicerede parters kontrol. Ukraine er en anden. 

I det sydkinesiske hav koncentrerer USA stadigt større 
mængder af krigsskibe, mens både Kina og Indien 
opruster. 

Denne konflikt handler om kontrollen over verdens 
vigtigste skibsruter og involverer direkte verdens største 
og 3. største magter. 


Krisens konsekvenser 

En af krisens — og krisepolitikkens — konsekvenser er, 
at uligheden stiger (se side 2). Der er nogen, der bliver 
meget rige under krisen. Men langt flere bliver fattigere. 

En anden er, atingen af de større magter har tænkt sig 
at røre en finger for at forhindre den globale opvarm- 
ning. Klimatopmødet i Paris leverede — som København 
6 år tidligere — masser af snak, men ingen handling. 

Olie, kul og gas vil fortsat blive brændt af i enorme 
mængder, mens kloden bliver varmere. 

En tredje er, at magthaverne ikke kun rivaliserer in- 
ternationalt. De kæmper hver især først og fremmest 
mod deres egne befolkninger, der ikke vil betale en 
krise, de ikke har andel i. 

To af disse konflikter symboliserer, hvad der står på 
spil: Grækenland og flygtninge-krisen. 


Grækenland 


Græske arbejderes kamp mod at betale for krisen er 
et symbol på en kamp, der foregår over hele Europa 
— blot på et lavere niveau. 


Da SYRIZA vandt valget i januar 2015 var det efter 
flere års modstand: Over 30 generalstrejker, 100-vis 
af mindre strejker, 100-vis af demonstrationer, besæt- 
telser af uddannelsessteder osv. 

Modstanden havde forhindret både socialdemokra- 
tiske og borgerlige regeringer i at gennemføre en del af 
den nedskærings-politik, som EU-bosserne ønskede. 

I den politiske krise var det traditionelt store bor- 
gerlige parti er halveret, mens det socialdemokratiske 
næsten er gået i opløsning. På højrefløjen havde det 
nazistiske Gyldent Daggry fremgang. 

SYRIZA lovede at stå fast og forhandle en løsning med 





EU-bosserne, der var tilfredsstillende "for alle parter”. 

I juli udskrev de en folkeafstemning om den forhand- 
lede løsning. 61 pct. af vælgerne forkastede den. Men få 
dage senere underskrev SYRIZA-regeringen en aftale, 
der var værre end den forkastede. 

Ved valget i september blev SYRIZA genvalgt — flertal- 
let ønskede ikke de gamle politikere tilbage. 

SYRIZAs manglende evne til at modstå EU-bosserne 
uden massemobilisering er en vigtig lære for alle. Ikke 
mindst de andre venstre-reformistiske partier, der i 
Europa og globalt (og i DK: Enhedslisten) får opbak- 


ning, fordi de siger Nej til at betale for krisen. 
Heldigvis har de græske arbejdere valgt at fortsætte 
kampen (se side 10). 

Flygtningekrisen 


Flygtningekrisen er både en humanitær krise — og en 
langt større politisk krise for magthavere, der bruger 
racisme og nationalisme til at splitte os. 

Over hele Europa gik 100.000'er af mennesker på 
gaden i sensommeren 2015 for at sige "Velkommer' til 
de mange, der flygtede fra krig og fattigdom. 

De havde set billeder af flygtninge, der risikerede livet 
for at komme ind i Europa, mens regeringer gjorde alt 
for at stoppe dem. De havde set politiker-retorikken 
bliver mere racistisk og nationalistisk. Og de havde 
fået nok. 

Politikere og medier bruger nationalisme og racisme 
til at splitte os med. De bruger det til at fortælle, at det 
er flygtningenes skyld, at der bliver skåret ned på skoler, 
daginstitutioner, hospitaler osv. osv. 

For en tid bøjede politikerne sig. Tonen blev næsten 
humanistisk. Men kort efter var racisme, islamofobi, 
"dem og os” igen det, der dominerede, når politikere 
udtalte sig. 

De 10.000'er (i DK), der gik på gaden et par gange, 
kunne lukke munden på politikere og medier for en 
tid. Men skal der sættes en anden dagsorden, kræver 
det ikke kun humanisme og venlighed. 

Det kræver, at humanismen og venligheden bliver 
organiseret som en politisk bevægelse, der ikke kun 
siger Velkommer' til flygtninge, men også siger Nej til 
at betale for den krise, som er årsagen til den beskidte 
retorik. 


Revolutionære socialister taler ofte om 
behovet for en enhedsfront. 





Af Mark Thomas 


Hvad er en enhedsfront? Hvilken plads 
indtager den i den marxistiske tradition 
og teori? Hvad er dens betydning for, 
hvordan en revolutionær socialistisk 
organisation kan vokse i størrelse og 
indflydelse? 

Enhedsfronten er en afgørende metode 
til at bryde reformismens tag i flertallet 
af arbejderklassen og erstatte det med 
lederskab af revolutionære ideer og 
organisation. I lande som Danmark og 
Storbritannien, som begge har dybe re- 
formistiske traditioner, er denne metode 
af særlig vigtighed. 


Enhedsfrontens oprindelse 
Enhedsfronten er en plan for fælles 
aktion mellem en revolutionær og en 
reformistisk organisation for et bestemt, 
konkret mål i klassekampen. 

Hvad er de "klassiske” erfaringer med 
enhedsfronten? 

Selve begrebet blev ikke brugt, men 
metoden blev det helt sikkert af bolsjevik- 
kerne i Den russiske Revolution i 1917. 

Det tydeligste eksempel var under 
forsvaret af Petrograd, den revolutionære 
hovedstad, i august 1917, mod et forsøg 
på et kontrarevolutionært militærkup 
ledet af Kornilov, en af zarens generaler. 

Bolsjevikkerne blev ganske vist forfulgt 
af Kerenskij, lederen af den provisoriske 
regering, som var opstået ud af Februar- 
revolutionen i Rusland. Lenin blev tvun- 
get i skjul og Trotskij anholdt. Ikke desto 
mindre tilbød bolsjevikkerne straks at 
forene sig med Kerenskij i det militære 
forsvar af Petrograd. 

Nogle af bolsjevikkerne spurgte: "Men 
er Kerenskij ikke vores fangevogter og 
vores fjende?” 

Lenins reaktion var at sige: "Vi vil hvile 
vore geværer på Kerenskijs skuldre for at 
skyde på Kornilov; hvad der sker bagefter, 
er det bedstikke at sige noget om.” Ker- 
enskij, der stod over for et kupforsøg mod 
sig, blev tvunget til at acceptere. 

Bolsjevikkerne var som den bedst 
organiserede, mest beslutsomme og 
effektive kraft i at besejre Kornilovs kup- 
forsøg i stand til at vise i praksis, at de 
forstod, hvordan man bedst forsvarede 
og styrkede revolutionen mod Kerenskijs 
svaghed og vaklen. 

Forsvaret af Petrograd gennem en- 
hedsfrontens metode åbnede døren til 
opstanden i oktober. 


Generalisere den 

bolsjevikiske metode 

Selve udtrykket "enhedsfront” dukkede 

først op i 1921 på Kommunistisk Inter- 

nationales 3. kongres, der samlede dele- 

gerede fra revolutionære organisationer 

i hele Europa og udenfor. 
Kommunistiske massepartier eksiste- 

rede ud over Europa, men de fik endnu 


Enhedsfronten: 
En bro til revolution 





kun støtte fra et mindretal i arbejder- 
klassen. 

Kommunistisk Internationale hæv- 
dede, at den vigtigste opgave for kom- 
munisterne var at vinde flertal i arbej- 
derklassen. 

Propaganda, dvs. at diskutere med folk 
og sprede sine ideer, var én måde at gøre 
det på, men det var ikke nok i sig selv. 
Flertallet kunne kun fuldt vindes over til 
revolutionære ideer gennem deltagelse i 
klassekampen. 

"Kommunistiske partier kan kun ud- 
vikle sig i kamp. Selv de mindste partier 
bør ikke begrænse sig til propaganda og 
agitation.” 

Revolutionære skulle fremsætte "prak- 
tiske forslag til kamp, presse på for kamp 
for alle arbejderklassens daglige behov 
[og derved vise,] hvordan kampen skal 
føres.” 

Disse skulle ikke være "endelige” krav 
om omstyrtelse af kapitalismen — pro- 
blemet er præcist, at et flertal i arbejder- 
klassen endnu ikke er enig i dette — men 
"delvise” krav om lønstigninger, om at 
stoppe fyringer, om at modstå en fasci- 
stisk mobilisering osv. 

Målet var at engagere ikke-revoluti- 
onære arbejdere i kamp sammen med 
revolutionære og at bevise i praksis, at 
revolutionære kan tilbyde en bedre le- 
delse af klassekampen. 

Bare at fordømme reformismen, eller 
bare at vinde enkeltpersoner til revolu- 
tionær politik, vil — selv om det er vigtigt 
— ikke bryde reformismens tag i arbejder- 
klassens flertal. 

Målet er derfor at trække reformisti- 
ske arbejdere med i fælles kamp ved at 
kommemed konkrete forslag til handling 
for øjeblikkelige krav til reformistiske 
arbejdere og deres organisationer. 


Kommunistisk Internationale kom dog 
med to umiddelbare advarsler. 

For det første: Hvor en sådan frem- 
gangsmåde har succes, og reformistiske 
organisationer, herunder deres ledere, 
bliver trukket med i fælles kamp, skal de 
revolutionære bevare deres politiske og 
organisatoriske uafhængighed. 

De skal forbeholde sigret til at kritisere 
disse ledere, hvis de vakler eller trækker 
sig tilbage fra kampen. 

For det andet: Hvis de reformistiske 
ledere afviser tilbuddet om fælles aktion, 
skal de revolutionære stadig forsøge at 
organisere for aktion, henvende sig til 
menige reformister om at gå sammen 
OSV. 


Reelle kræfter 

Denne klassiske opfattelse af enheds- 
fronten er helt afhængig af, at revolutio- 
nære har reelle kræftertil deres rådighed. 

Leon Trotskij skrev i 1922, at enheds- 
fronten ikke er central for en revolu- 
tionær socialistisk organisation, der er 
meget lille sammenlignet med refor- 
misterne, men bliver det, så snart "det 
omfatter organisatorisk, lad os sige en 
fjerdedel, en tredjedel eller en endnu 
højere andel af den organiserede arbej- 
derklasses fortrop.” 

Først da er det sandsynligt, at de re- 
formistiske ledere vil føle et reelt pres 
fra opfordringer til fælles handling fra 
revolutionære. 

Hvorfor skulle lederne af fagforenin- 
ger eller socialdemokratiske partier føle 
sig nervøse over at afslå opfordringer til 
aktion fra 100 revolutionære? Men med 
et revolutionært parti med hundredtu- 
sindvis af medlemmer ville det være en 
helt en anden historie. 

Anden i enhedsfronten i dag 

En lille revolutionær gruppe kan ikke 
direkte anvende erfaringerne fra be- 
gyndelsen af 1920'erne, hvor millioner 
ville efterligne erfaringen fra den russiske 
revolution. 

Men den skal tilstræbe at samle kræf- 
ter, så den kan søge at anvende ånden i 
enhedsfrontens metode, selv om det er i 
et langt mere beskedent omfang. 

En sådan samling af kræfter kræver 
ideologisk klarhed og konstante forsøg på 
at finde et publikum gennem deltagelse i 
bredere kampagner og kampe. 

Men selv før en revolutionær organi- 
sation når en "fjerdedel eller en tredje- 
del” af arbejderklassen, kan der opstå 
muligheder for enhedsfront-aktivitet, 
især med venstre-socialdemokrater — fx 
imod en imperialistisk krig, i forsvaret for 
flygtninge eller modstand mod velfærds- 
nedskæringer. 

Venstre-socialdemokratiske kræfter 
kan ønske at mobilisere omkring sådan- 
ne spørgsmål og — under visse omstæn- 
digheder — kigge mod revolutionære, der 
har et aktivistisk kadrelag, for at hjælpe til 
med at gøre dette. Sådanne muligheder 
skal gribes med begge hænder. 

Men alle de bredere spørgsmål, der 
er nævnt ovenfor, gælder stadig. En- 
hedsfronten er ikke en erstatning for at 
opbygge en revolutionær organisation. 

Formålet med enhedsfronten er at øge 
enheden og effektiviteten i arbejdernes 
kampe, men også at øge de revolu- 
tionæres antal, erfaring og indflydelse i 
klassekampen. 

Revolutionære, der er involveret i en 
fælles enhedsfront med reformistiske 
arbejdere, skal søge at påvirke disse ar- 
bejdere og trække dem mod revolutionær 
politik. Men reformistiske arbejdere, og 
især reformistiske ledere, vil forsøge at 
trække revolutionære over mod deres 
ideer og organisation. 

Enhedsfronten er en bro mellem 
revolutionære og reformister — men 
køreretningen hen over broen er ikke 
automatisk. Den vil blive bestemt af det 
overordnede tempo i klassekampen, men 
også af de revolutionæres dygtighed og 
erfaring inden for enhedsfronten. 


Billede: Krisveteraner protesterer i Petro- 
grad, april 1917 


Artiklen er baseret på et oplæg på Marx- 
isme 2015 i København i november. Mark 
Thomas er medlem af Socialist Workers 
Party i Storbritannien. 

Krisen 

Ingen tror længere på, at den økonomiske verdenskrise 
snart er overstået. Det har sat en ny og langt mere 
alvorlig dagsorden både for magthaverne og for alle os 
andre. 

Magthaverne - ”de 1%” - slås indbyrdes. De kæmper 
for deres magt og privilegier. 

Danske kapitalisters svar er at få danske arbejdere 

til at betale for krisen med lønnedgang og angreb på 
velfærd og solidaritet. Europæiske kapitalisters svar er 
at få europæiske arbejdere til at betale. Amerikanske 
OSV. 

Det virker bare ikke. Den enkelte virksomhed - eller 
den enkelte stat - får måske en kortvarig fordel. Men 
når alle skærer ned, bliver konkurrencen bare endnu 
hårdere. 

Krisen er blevet en systemkrise - og dermed en politisk 
krise. 


Modstand 

Selv om deres ”krise-medicin” ikke virker, så rammer 
den hårdt for os andre. Verden over angriber magtha- 
verne uddannelse, løn- og arbejdsforhold, pensioner 
osv. - samtidig med at arbejdsløsheden vokser. 

Det sker, uanset om der er borgerlige eller socialdemo- 
kratiske politikere på taburetterne. 

Den samme krise, der nogle steder får folk til at dukke 
nakken, får andre steder millioner til at protestere, 
demonstrere eller strejke. 


Socialister gør en forskel 

Valget i 2011 lærte os, at forandringen ikke kommer 
fra en ”rød” regering. Den har, ligesom de fleste faglige 
ledere, accepteret kapitalismens nedskærings-logik. 
Håbet om forandring kommer fra de arabiske revolutio- 
ner og masseprotesterne verden over. 

Socialister er aktive i bevægelserne, fordi flere skal 
være aktive, men også for at give dem retning. 

Når nogen siger, at vi først og fremmest skal forhandle 
med magthaverne, siger vi, at vi skal starte med at 
opbygge modstanden fra neden. 

Når nogen siger, at bevægelsen mest handler om en- 
keltspørgsmål, så siger vi, at modstanden mod krig, 
global opvarmning, racisme og undertrykkelse hænger 
sammen. 

Flere organiserede socialister betyder, at vi kan gøre 
bevægelserne stærkere. 


Socialisme eller barbari 

Den økonomiske krise er en systemkrise. Den betyder 
bl.a., at ingen griber ind over for klimakrisen, der truer 
liv og velfærd for milliarder af mennesker. 

Under krisen spredes racismens gift. Og krisen gør risi- 
koen større for, at krigene i Irak, Afghanistan og Libyen 
blot er forvarsler om endnu flere — og større — krige. 
Som det skete efter krisen i 30'erne. 

Vi står ved en historisk korsvej: Vi kan lade kapitalis- 
men fortsætte og opleve et barbarisk rædsels-scenarie 
for os selv og vore efterkommere. 

Eller vi kan følge inspirationen fra de arabiske revolutio- 
ner og masseprotesterne verden over. Vi kan sige nej til 
at betale for krisen og begynde at bygge modstand fra 
neden. 

Masseprotester betyder, at millioner vil begynde at dis- 
kutere, hvad alternativet er til deres fallerede system. 
Internationale Socialister/ISU mener, at verden er rig 
nok til, at alle kan få nok, hvis arbejdere, studerende 
og pensionister overtog samfundet. Hvis vi demokratisk 
og kollektivt besluttede, hvad der skal produceres og 
hvordan, kunne vi skabe en verden for alles behov og 
ikke kun elitens. 

Vi kalder det socialisme - og vi synes det er værd at 
slås for. 


Vil du være med? Vi har brug for dig, og du har brug 





David Bowie: En rebel er død 


T jp 


En måned efter David Bowies død 
husker vi kunstneren, der satte et 
unikt aftryk på verden. 





Af Anna Wolf 

I en verden med så meget død 
og uretfærdighed, er det måske 
malplaceret i en socialistisk avis 
at tale om det triste og uretfærdige 
ved stjernens død af kræfti en alder 
af 69. 

Hvorfor og hvordan forholder vi 
os til Bowie som socialister, som 
oprørere og rebeller? Mange af os 
(undertegnede inklusive) har mær- 
ket, hvor personligt berørte vi var af 
nyheden. Heri ligger måske kimen 
til noget af det vigtige. 


Multi-person 
Et af Bowies særtræk var at gen- 
opfinde sig selv gennem forskel- 
lige personaer. Fra soul-sanger til 
dommedagsprofet. Fra psykedelisk 
folk-rocker til tynd, hvid adelsmand 
på coke. Og fra provokerende rum- 
væsen til yuppie i jakkesæt. Han var 
filosofisk og poetisk i sit utrolige 
tekstunivers og altid dybt interes- 
seret i kunst og kulturel udvikling. 
I et interview med MTV i 1983 
kritiserede han den populære 





tv-kanal for den latente racisme 
i overrepræsentationen af hvide 
musikere i primetime. Han var også 
en forretningsmand og spekulant, 
der vidste, hvordan musikmarke- 
det skulle orkestreres til hans egen 
fordel. Ligeledes må hans uheldige 
flirt med fascismen og The Natio- 
nal Front i en kort periode sidst i 
1970'erne tages med i billedet. 
Hvad der står tilbage, hvis man 
læser nekrologer og historier fra 
fans, musikpressen og kolleger, er 
hans brud på konventioner. Hans 
mest innovative årti var 1970'erne, 
hvor han skabte historie med en 
up-front og frygtløs leg med køn og 
seksuelle konventioner, der ikke var 
set før i det format. 
Homoseksualitet var blevet af- 
kriminaliseret i Storbritannien så 
sent som 1967, og der var Bowie i 
de tidlige 1970'ere i fuld makeup 
på scenen, iført kjole på albumco- 
vers og proklamerede, at han var 
biseksuel. Publicity eller ej, var det 
en overordentlig oprørsk handling. 


Ziggy Stardust 

Især Ziggy Stardust-rollen, en 
androgyn ubermensch-figur fra 
det ydre rum, gennemsyret af sek- 

sualitet og klar til at redde jordens 
befolkning fra sig selv, krydsede 
kønnenes grænser. Den rebelske 
Ziggy-figur har en fængslende ap- 
pel 45 år efter. 

Bowies og glam-rockens oprør 
blev et oprør i oprøret. Da Bowie 
i sangen ”Changes” (Hunky Dory, 
1971) sang: "and these children that 
you spit on as they try to change 
their worlds/are immune to your 
consultations, they're quite aware 
what they're going through,” rakte 
han ud til ungdomsoprørets ud- 
stødte. 

Og her ligger en væsentlig grund 
tilden fascination og de dybe følel- 
ser, han vækkede og stadig vækker. 

Hans foragt for konventionerne 
har for mange af dem, der har "op- 
daget” hans musik, været en oprejs- 
ning til freaksene, til de usikre, til de 
oversete, de nedtrådte, som 68'erne 
ikke havde favnet. Og faktisk også 
til socialisten og rebellen, der ikke 
accepterer tingenes tilstand. 

Bowie er og var ikke revolutionær, 
og han havde sjældent en direkte 
politisk agenda. Men hans bidrag 
til musikhistorien er stærkt, rebelsk 
og revolutionerende. Og for det må 
vi tage hatten af. 


&Det er her det sker 


Møderne er åbne for alle inte- 
resserede. 

Møde-emnerne kan ændre sig i 
løbet af avisens udgivelsesperi- 
ode. Se de seneste opdateringer 
på socialister.dk/moeder 


København 
Mødes kl. 19.00 i Christians- 
havns Beboerhus, Dronningens- 
gade 34. Kontakt Anders, 3035 
4256, for mere info. 


Torsdag den 18.2: Luk lejrene - 
åbn grænserne. 

Torsdag den 25.2: Workshop 
mod racisme for solidaritet: 
19. marts og landsmøde for- 
beredelse. 

Torsdag den 3.3: Hvad er alter- 


nativet til Assad? 

Torsdag den 10.3: Kvindekamp 
i 2016. 

Torsdag den 17.3: Anti-racistisk 
workshop til 19. marts. 
Torsdag den 24.3: Den økono- 


miske krise på 9. år. 


Odense 

Mødes kl. 19.00 i Ungdoms- 
huset, Nørregade 60. Kontakt 
Jens, 2426 8023, for mere info. 
Torsdag den 18.2: Forberedelse 
til landsmøde i Internationale 
Socialister/ISU. 

Torsdag den 25.2: Kombineret 
studiekreds og aktivistmøde. 
Torsdag den 3.3: Kvindekamp er 
klassekamp. 

Torsdag den 10.3: Socialistiske 


modsvar mod racisme. 
Torsdag den 17.3: Kombineret 
studiekreds og aktivistmøde. 
Torsdag den 24.3: Syrien: Flygt- 
ninge og storpolitik. 

Torsdag den 31.3: Fagbevægel- 
sen i film. 

IS/U Odense på Face- 
book: facebook.com/ 
groups/703272553037371/ 


Midtjylland 
Kontakt Carsten, 2622 3858, 
for info om møder og aktiviteter. 


Århus 


Mødes kl. 19.30 i Studenternes 
Hus, lokale 2.2, Nordre Ring- 
gade 3. Kontakt Hans Erik, 6128 


9615, for mere info. 

Torsdag den 25.2: Hvad mener 
socialister om nationalstaten? 
Torsdag den 10.3: Hvad skyldes 
voldtægt og vold mod kvinder? 
Torsdag den 31.3: Konkurren- 
cestaten. 

Torsdag den 14.4: Skraldekon- 
flikten - 20 år efter. 


Socialistisk Arbejderavis: facebook.com/SocialistiskArbejderAvis 


o 
IS/ U p aA faceb ook: Internationale Socialister/ISU: facebook.com/groups/intsoc/ 


DEBAT // DEMONSTRATION // AKTIONER // MØDER // HAPPENINGS // TEORI // DEBAT // DEMONSTRATION 


for os, hvis vi skal skabe en anden verden! 








Åben er stadig ikke placeret 
I skandalerne om SKAT 


I deseneste år har SKAT været 
præget af en række skandaler. 





Af Anders Bæk Simonsen, foto: Mette 
Kramer Kristensen 


Det handler selvfølgelig om 
Helle Thornings skattesag, 
skattesager mod en række 
danske "celebrities”, fejlagtige 
ejendomsvurderinger og spe- 
kulanters svindel med udbytte 
for mere end 9 mia. kroner. 

Men den sag, som i kroner 
og ører er mest markant, er 
SKAT's beslutning om først 
at etablere et dyrt IT-system, 
der skulle håndtere borgere 
og virksomheders gælds- og 
skatteinddrivelse, som en del 
af en modernisering (læs ned- 
skæring) af SKAT. 

Denne proces har i sig selv 
været præget af mange skan- 
daler. Undervejs voksede gæl- 
den fra 50 til 70 mia. kroner. 

Skatteministeren og regerin- 
gen beslutte så at droppe dette 
system, da Kammeradvoka- 
tens rapport fra 15. september 
sidste år fastslog, at systemet 
inddrog gæld på et ulovligt 
grundlag. 

Det betyder ifølge skatte- 
minister Karsten Lauritzens 
orientering fra 25. september, 
at SKAT har 74 milliarder kr. 
ude at svømme. 


Ifølge Skat regner de med, at 
det er muligt at inddrive lidt 
under halvdelen af gælden 
og dermed kradse 33,5 mia. 
kr. ind. Ifølge eksperter er det 
mere realistisk, at beløbet, der 
ikke kan inddrives, er mellem 
50-60 mia. kr. 


Så hvor har man placeret 
"aben”? 

Karsten Lauritzen fremførte 
ved samme orientering, at 
både den nuværende og tid- 
ligere regeringer har et ansvar 
for skandalerne i SKAT. 

Men den interne revisions- 
undersøgelse og Rigsrevi- 
sionens undersøgelse freder 
skiftende skatteministre (fra 
bl.a. fra SE S og Venstre) og de- 
partementscheferne for SKAT 
gennem tiden. Statsrevisio- 
nens formand, Peder Larsen 
(SF), har ikke bedt om adgang 
til mails, kalender og notater 
fra topfolk og ministre i SKAT. 

Hans argument har været, at 
selv om de gerne vil vide hvilke 
svigt, der har været, og hvem 
der har ansvaret, vil adgan- 
gen til alle oplysning betyde 
"at man risikere at drukne” (i 
informationer går vi ud fra). 

Deres ansvar for tab af mil- 
liarder og atter milliarder skal 
altså ikke undersøges, selv 
om Karsten Lauritzen jo selv 


indrømmede et ansvar ved 
orienteringen. 

Men der bliver ikke placeret 
et politisk ansvar. Skattemi- 
nisteren lod således SKAT's 
øverste chef Jesper Rønnov 
Simonsen blive i stillingen, 
mens 5 underdirektører blev 
sat i karantæne med fuld løn. 

Men sagen er egentlig meget 
klar. På ti år har skatteområdet 
mistet 5000 ansatte og For- 
manden for Dansk Told- og 
Skatteforbund har i årevis 
klagede til politikerne, over 
at de mange afskedigelser og 
omstruktureringer vil betyde 
tab af kontrol og ringere ar- 
bejdsgange. 

Det er de ansatte, som har 
måtte leve med deres chefers 
inkompetence og politikernes 
enøjede spare-strategi. 

Om cirka en måned bliver 
Rigsrevisionens undersøgelse 
offentliggjort. Men for nylig 
har man genansat en af de ka- 
rantæneramte underdirektø- 
rer i en ny leder-stilling i SKAT. 

Samtidig har skatteministe- 
ren lovet "arbejdsro”, alt imens 
over 600 medarbejdere i år skal 
flyttes rundt i landet til nye 
skattecentre. 

Skandalerne i SKAT ser såle- 
des ikke ud til at stoppei 2016, 
ligesom det reelle politiske 
ansvar ikke bliver placeret. 

Bernie Sanders” sejr i New Hampshire 


Establishment-politik i USA er 


ved at slå revner 





SEN i 


« Rø rn hal 


Far=FSE 
Fur Lr 
sr | 


re 


(54 — 


| OM ST ge 
"K- Fa TNS 


5 SL RT KH Er Ul LÅN Em I 
ml TU! il 44 3 mk | 


re nm 
(vhs 


Bernie Sanders, som kalder sig 
socialist, har vundet en kæmpe- 
sejr ved Det Demokratiske Par- 
tis primærvalg i delstaten New 
Hampshire. 





Af Charlie Kimber, oversat af Bo Nielsen 


Sanders fik 60 pct. af stemmerne, 
20 pct. flere end elitens kandidat, 
Hillary Clinton. 

Exit polls viste, at støtten til San- 
ders primært kommer fra yngre og 
fattigere vælgere. 

Sanders fik over 80 pct. af stem- 
merne fra folk under 30. Og han fik 
70 pct. af stemmerne fra folk med 
en årlig indkomst på under 190.000 
kr., og to tredjedele af st qmmerne fra 
dem med under 333.000 kr. om året. 


Clinton vandt kun blandt vælgere 
over 65 år samt dem, der tjener mere 
end 1.3 millioner kroner om året. 

Ved fejringen af sejren sagde San- 
ders: "Hvad der begyndte i Iowa i 
sidste uge, og hvad vælgere i aften har 
bekræftet, er intet mindre end starten 
på en politisk revolution. Det er en 
politisk revolution, som vil bringe 
mange millioner af befolkningen 
sammen.” 

"Sammen har vi sendt det budskab, 
som vil genlyde fra Wall Street til Wa- 
shington, fra Maine til Californien. 
Og det er, at magten over vores store 
land tilhører hele folket og ikke blot 
en håndfuld velhavende bidrags- 
ydere til kandidaterne.” 


Fra håbløs kamp 

På TV-kanalen CNN lød det: "På un- 
der et år har Sanders vendt en håbløs 
kamp til en alvorlig trussel mod Clin- 
tons muligheder for at vinde nomi- 
neringen til præsidentkandidaturet 
for Demokraterne — og har allerede 
forhindret en kroning.” 

De seneste dage har Clinton for- 
søgt at lyde mere radikal, og hun har 
påstået at være anti-establishment, 
fordi hun er en kvinde. 

Denne manøvre blev bakket op af 
tidligere udenrigsminister Madeleine 
Albright, som implementerede de 
morderiske sanktioner mod Irak i 
1990'erne. Imens Clinton så på og 
klappede, sagde Albright til medi- 
erne, at "der er et særligt sted i hel- 
vede for kvinder, der ikke hjælper 
hinanden!” 

Sådanne desperate taktikker fej- 
lede dog totalt. Sanders vandt blandt 
kvinder med 55 pct. mod Clintons 
45 pct. 


Alternativ 
Et tegn på den entusiasme, der om- 
giver Sanders, var den rekordhøje 

valgdeltagelse. Og Sanders klarede sig 
endda bedre end den fremstormende 
Barack Obama gjorde i 2008. 

Sanders" politik er mindre radikal 
end det nogle gange antages — og 
han er på linje med de centrale dele 
af USAS imperialistiske dagsorden. 

Men han afspejler dele af den 
oprørske stemning, der skabte Oc- 
cupy Wall Street i 2011 og Black Lives 
Matter-bevægelsen. Han afspejler 
også den seneste tids tendenser til 
mere militant arbejderkamp samt 
den voksende klimabevægelse. 

Dét er, hvad der er virkelig vigtigt — 
politik på den gamle måde er under 
et ekstremt pres, og millioner af men- 
nesker leder efter et alternativ. 

Men ii hans sejrstale understregede 
Sanders også, at han erindstillet på at 
stå sammen med Clinton i fremtiden. 
Han sagde: 

"Jeg håber også, at vi alle husker 
på — og dette er en besked ikke kun 
til vores modstandere, men også til 
dem, der støtter mig — at vi om få må- 
neder vil blive nødt til at stå sammen 
og forene dette parti og denne nation, 
for de højreorienterede Republika- 
nere, vi er oppe imod, må ikke få lov 
at vinde præsidentposten.” 

Det betyder, at han er rede til at 
holde sig inden for rammerne af det 
gennemført kapitalistiske Demokra- 
tiske Parti. 


Højrepopulisme 

Det faktum, at establishment-politik 
slår revner, afspejledes også i den 
Republikanske afstemning ved en 
kæmpesejr til den afstumpede mil- 
liardær Donald Trump. Trump har 
aldrig været valgt til noget embede 
og spiller på at være en "outsider”. 

I virkeligheden forfølger han sla- 
visk de store selskabers og genera- 
lernes interesser. Hans racistiske 
populisme trækker den politiske 
debat til højre. 

Exit polls i New Hampshire viste, 
at 66 procent af deltagerne i det 
Republikanske primærvalg støttede 
Trumps krav om et indrejseforbud 
for muslimer i USA. 

Trumps sejr, som kommer efter en 
andenplads i Iowa og en klar føring 
ide landsdækkende meningsmålin- 
ger, betyder at han er i en stærk po- 
sition. Der er ingen oplagt kandidat, 
partiets establishment kan samles 
om for at stoppe ham. 

Og det ville, den dybe afsky for 
politik "as usual' taget i betragtning, 
alligevel ikke være givet, at en sådan 
kandidat ville kunne slå ham. 


Socialisme for begyndere 








I tider som nu virker det måske 
som om, revolutionære ideer altid 
kun vil kunne tiltrække et meget 
lille mindretal. Sådan har det ikke 
altid været. 





Af Jørn Andersen 


De sidste par artikler i denne se- 
rie har haft fokus på reformismen. 
Reformismen er på den ene side et 
udtryk for ønsket om forbedringer 
for arbejderklassen i dens daglige 
liv. 

Samtidig er reformismen et ud- 
tryk for, at de fleste i arbejderklas- 
sen ikke tror på, at deselveristand 
tilat kæmpe forbedringer igennem. 

Denne modsætning betyder, at 
ønsket om forandring i høj grad 
placeres hos arbejderbevægelsens 
faglige og politiske ledere — ikke i 
klassens egen kamp. 


Reformisme uden reformer 
Men de seneste godt 20 år har 
hverken de reformistiske partier el- 
ler fagbevægelsen kunnet fremvise 
bare én seriøs, progressiv reform. 
Oveni dette har mange af de fag- 
lige top-ledere — med få hæderlige 
undtagelser — og næsten alle de 
politiske ledere kapituleret til nyli- 
beralisme og borgerlig krisepolitik. 
Dermed er reformismen svæk- 
ket som en selvstændig politisk 
strømning i arbejderklassen —- men 
til højre. 
Hvordan kan reformismen be- 
gynde at blive udfordret fra venstre? 


Venstre-reformismen: Ud- 
fordring fra oven 

De seneste år har vi set flere 
forsøg på at udfordre "kapitula- 
tions-reformismen” med SYRIZA 
i Grækenland og Jeremy Corbyn 
i Storbritannien som nogle af de 
nyeste, prominente eksempler. 

I Danmark spillede Villy Søvndals 
SF de første få år af hans formands- 


periode (2005-9) en lignende rolle. 

I alle tre tilfælde er der ikke tale 
om en egentlig udfordring af refor- 
mismen. Alle de nævnte har kun 
talt om reformer inden for syste- 
mets rammer. 

Men der er tale om en udfordring 
af reformismens kapitulation til 
nyliberalisme og borgerlig krisepo- 
litik. Og alle 3 er blevet mødt med 
begejstring af titusinder, der havde 
opgivet ethvert håb om progressiv 
forandring. 

Problemet er, at de alle reprodu- 
cerer det grundlæggende i refor- 
mismen: Håbet om, at faglige eller 
politiske ledere kan gennemføre 
forbedringer, som flertallet i ar- 
bejderklassen ikke selv tror på, den 
kan kæmpe igennem. 

Uden en aktiv massebevægelse 
efterlades disse ledere i et tomrum, 
hvor de fleste (især Søvndals SE 
men også SYRIZA) ender med at 
kapitulere ligesom dem, de ville 
udfordre. 

Faglige ledere, der ønsker en 
anden kurs, fanges ofte i samme 
dilemma: Hvis de ikke er i stand til 
at organisere en bevægelse, de kan 
blive reelle talspersoner for, ender 
de oftest med at blive forvaltere 
af et system, som deres kolleger/ 
medlemmer betaler prisen for. 

Men det behøver ikke gå sådan. 


Kamp fra neden 

I de tilfælde, hvor reformismen 
reelt er begyndt at blive udfordret 
fra venstre, er det altid startet med 
øget aktivitet — protester, strejker, 
besættelser — fra neden. Ofte, men 
ikke nødvendigvis fra arbejdsplad- 
serne. 

Da studenter i Paris i 1968 først 
besatte universitet i protest mod 
nedskæringer og dernæst rejste 
barrikader for at forsvare sig mod 
politiets angreb på besættelsen — så 
udløste det verdens hidtil største 
generalstrejke. 


Når reformismens 
dominans svækkes 





Daen flok aktivister på skibsværf- 
tet i Gdansk i 1980 protesterede 
mod fyringen af en venstreorien- 
teret kranfører — startede de uden 
at vide det Solidarno, en militant 
faglig organisation med 10 millio- 
ner medlemmer. 

Men det behøver ikke være så 
"internationalt: 

Da nogle ansatte ved et kom- 
munalt plejehjem i Holstebro i 
2007 havde strejket flere uger uden 
resultat og valgte at flytte protesten 
til København, gav det genlyd hos 
tusinder af offentligt ansatte — og 
100.000 demonstrerede mod Fogh- 
regeringen. 


Når folk kan selv! 

Om folk vælger at følge en en- 
keltpersons eller en lille gruppes 
protest (som de nævnte) er umuligt 
at vide på forhånd. Men når det 
sker, udtrykker det — og forstærker 
— en næsten umærkelig ændring i 
styrkeforholdene. 

Måske er magthaverne gået for 
vidt. Måske har folk fornemmet, 
at bosserne tøver. Den præcise 
forklaring kan historikerne komme 
med bagefter. 

Men når det sker, og mange bliver 
involveret, er det første skridt taget 
til at udfordre reformismens domi- 
nans. (Men kun det første!) 

Når arbejdere begynder at kigge 
på deres kollegers kamp og styrke — 
frem for faglige og politiske lederes 
løfter — så åbner de muligheden for 
en helt anden politisk kurs. 

Disse første skridt sker næsten 
altid uafhængigt af politiske or- 
ganisationer. Det gør de næste 
imidlertid ikke. 

Temaet for den næste artikel er 
politik og organisation i bevægel- 
sen. 

